title: Vec C-510/06 P: Odvolanie podané 15. decembra 2006 : Archer Daniels Midland Co. proti rozsudku Súdu prvého stupňa (tretia komora) z  27. septembra 2006 vo veci T-329/01, Archer Daniels Midland Company/Komisia

text:
               10.3.2007

               SK

               Úradný vestník Európskej únie

               C 56/15

         Odvolanie podané 15. decembra 2006: Archer Daniels Midland Co. proti rozsudku Súdu prvého stupňa (tretia komora) z 27. septembra 2006 vo veci T-329/01, Archer Daniels Midland Company/Komisia
   (Vec C-510/06 P)
   (2007/C 56/28)
   Jazyk konania: angličtina
   Účastníci konania

      Odvolateľ: Archer Daniels Midland Co. (v zastúpení: C. Lenz, Prof. Dr., L. Alegi, E. Batchelor a M. Garcia, solicitors)

      Ďalší účastník konania: Komisia Európskych spoločenstiev
   Návrhy odvolateľa

               —

               i) zrušiť rozsudok v rozsahu, v ktorom zamieta žalobu podanú ADM proti rozhodnutiu;

               —

               ii) zrušiť článok 3 rozhodnutia v rozsahu, v ktorom sa týka ADM;

               —

               iii) alternatívne k bodu ii) zmeniť článok 3 rozhodnutia tak, že pokuta uložená ADM bude znížená alebo zrušená;

               —

               iv) alternatívne k bodu ii) a iii) vrátiť vec späť na Súd prvého stupňa na rozhodnutie v súlade s právnym názorom Súdneho dvora;

               —

               v) v každom prípade zaviazať Komisiu znášať vlastné trovy konania a na náhradu trov konania ADM v konaní na Súde prvého stupňa a na Súdnom dvore.

         Odvolacie dôvody a hlavné tvrdenia
   Dôvody uvedené Archer Daniels Midland Company (ďalej len „ADM“) v tomto odvolaní sú:

               1.

               Súd prvého stupňa (ďalej len „Súd“) porušil svoju povinnosť rozsudok odôvodniť tým, že:

                           a)

                           zamietol tvrdenie ADM, že zvýšenie pokút v súlade s Usmerneniami k metóde stanovovania pokút nebolo potrebné na zabezpečenie presadzovania politiky hospodárskej súťaže Spoločenstva;

                           b)

                           nevyjadril sa k tvrdeniam ADM, že dôkazy by nepreukázali dostatočný vplyv, ak by bol trh širší;

               2.

               Súd nesprávne rozhodol, že Komisia správne aplikovala kritériá z rozsudku Pioneer
                   (1) a že odôvodnila svoje právo voľnej úvahy pri zvýšení pokút tak vo všeobecnosti, ako aj v tomto prípade;

               3.

               Súd porušil právne zásady použiteľné pre výpočet výšky pokút, keď Komisii schválil nezohľadniť ako rozhodujúci parameter príslušný obrat výrobku v rámci Európskeho hospodárskeho priestoru;

               4.

               Súd porušil zásadu, podľa ktorej musí Komisia dodržiavať pravidlá, ktoré si sama určila, tým, že:

                           a)

                           rozhodol, že Komisia môže preukázať vplyv na trh bez toho, aby sa musela vyjadriť k tvrdeniam ADM, že nebola preukázaná existencia žiadneho relevantného hospodárskeho trhu;

                           b)

                           schválil postup Komisie nezohľadňujúci ukončenie protiprávneho konania ako relevantnú poľahčujúcu okolnosť;

               5.

               Súd porušil zásadu rovnakého zaobchádzania keď dospel k záveru, že existujú odlišnosti pre omnoho menšie pokuty uložené v rozsudku vo veci Fosfáty zinku (2), ktorá je priamo porovnateľná;

               6.

               Súd obracia dôkazné bremeno tým, že vyžaduje od ADM, aby preukázal, že ceny by boli rovnaké „aj bez“ kartelovej dohody;

               7.

               Súd porušil článok 81 Zmluvy ES tým, že:

                           a)

                           nesprávne použil kartelové právo;

                           b)

                           dospel k záveru, že správanie sa účastníkov stretnutia v Anaheime v júni 1995 porušovalo pravidlá hospodárskej súťaže;

               8.

               Súd skresľuje dôkazy tým, že:

                           a)

                           dospel k záveru, že odstúpenie ADM nebolo potvrdené dôkazmi od iných účastníkov;

                           b)

                           rozhodol, že dôkazom o stretnutí bola poznámka, ktorú Roquette napísal údajne na tomto stretnutí.

      (1)  Spojené veci 100-103/80, SA Musique Diffusion Française a iní/Komisia, Zb. s. 1825.

      (2)  Ú. v. ES L 153, s. 1.


title: Vec T-180/10: Žaloba podaná 16. apríla 2010 — Nickel Institute/Komisia

text:
               19.6.2010

               SK

               Úradný vestník Európskej únie

               C 161/53

      Žaloba podaná 16. apríla 2010 — Nickel Institute/Komisia
      (Vec T-180/10)
      (2010/C 161/84)
      Jazyk konania: angličtina

         Účastníci konania

         Žalobca: Nickel Institute (Toronto, Kanada) (v zastúpení: K. Nordlander, advokát a H. Pearson, Solicitor)

         Žalovaná: Európska komisia

         Návrhy žalobcu

                  —

                  určiť, že žaloba o neplatnosť je prípustná,

                  —

                  zrušiť rozhodnutie Komisie SG.E3/HP/psi–Ares(2010)65824 z 8. februára 2010 o odmietnutí úplného prístupu k niektorým dokumentom, o ktorý požiadal žalobca podľa nariadenia (ES) č. 1049/2001 (1), a

                  —

                  zaviazať Komisiu na náhradu trov konania.

         Žalobné dôvody a hlavné tvrdenia

      Touto žalobou sa žalobca podľa článku 263 ZFEÚ domáha zrušenia rozhodnutia Komisie SG.E3/HP/psi–Ares(2010)65824 z 8. februára 2010 o odmietnutí úplného prístupu k niektorým dokumentom, o ktorý žalobca požiadal podľa nariadenia (ES) č. 1049/2001. Týmto rozhodnutím bolo okrem iného potvrdené:

                  —

                  rozhodnutie generálneho riaditeľa povereného vedením právnej služby Komisie o odmietnutí úplného prístupu k siedmym dokumentom obsahujúcim stanovisko tejto služby k návrhu smernice Komisie 2008/58/ES (2),

                  —

                  rozhodnutie riaditeľa riaditeľstva D Generálneho riaditeľstva pre životné prostredie o odmietnutí úplného prístupu k dvom dokumentom obsahujúcim stanovisko iných generálnych riaditeľstiev Komisie k návrhu smernice Komisie 2008/58/ES, a

                  —

                  že Komisia nedisponuje žiadnym dokumentom, záznamom alebo korešpondenciou (vrátane akýkoľvek ďalších dokumentov alebo poznámok k nim), ktoré by obsahovali stanovisko právnej služby k návrhu smernice Komisie 2009/2/ES. (3)

            Na podporu svojich návrhov žalobca uvádza niekoľko žalobných dôvodov:

                  Po prvé, generálny tajomník Komisie sa dopustil zjavne nesprávneho posúdenia a v súvislosti s viacerými z požadovaných dokumentov porušil v rámci výkladu výnimky týkajúcej sa ochrany právneho poradenstva článok 4 ods. 2 druhú zarážku nariadenia (ES) č. 1049/2001.

                  Ďalej sa generálny tajomník Komisie dopustil zjavne nesprávneho posúdenia a v súvislosti s jedným z požadovaných dokumentov porušil v rámci výkladu výnimky týkajúcej sa ochrany súdneho konania článok 4 ods. 2 druhú zarážku nariadenia (ES) č. 1049/2001.

                  Napokon sa generálny tajomník Komisie dopustil zjavne nesprávneho posúdenia a porušil článok 8 ods. 1 nariadenia (ES) č. 1049/2001 tým, že neidentifikoval a neposkytol prístup k dokumentom obsahujúcim stanovisko právnej služby k návrhu smernice Komisie 2009/2/ES.

         (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).

         (2)  Smernica Komisie 2008/58/ES z 21. augusta 2008, ktorou sa po tridsiaty raz prispôsobuje technickému pokroku smernica Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (Ú. v. EÚ L 246, s. 1).

         (3)  Smernica Komisie 2009/2/ES z 15. januára 2009, ktorou sa po tridsiaty prvý raz prispôsobuje technickému pokroku smernica Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (Ú. v. EÚ L 11, s. 6).


title: Vec T-53/11: Rozsudok Všeobecného súdu z  19. apríla 2013 — Aecops/Komisia [ „ESF — Vzdelávacia činnosť — Zníženie pôvodne poskytnutého finančného príspevku — Nariadenie (ES, Euratom) č. 2988/95 — Premlčanie — Právna istota — Právo na obranu — Primeraná lehota — Povinnosť odôvodnenia“ ]

text:
               1.6.2013

               SK

               Úradný vestník Európskej únie

               C 156/39

         Rozsudok Všeobecného súdu z 19. apríla 2013 — Aecops/Komisia
   (Vec T-53/11) (1)

   (ESF - Vzdelávacia činnosť - Zníženie pôvodne poskytnutého finančného príspevku - Nariadenie (ES, Euratom) č. 2988/95 - Premlčanie - Právna istota - Právo na obranu - Primeraná lehota - Povinnosť odôvodnenia)
   2013/C 156/71
   Jazyk konania: portugalčina

      Účastníci konania

      Žalobkyňa: Associação de Empresas de Construção e Obras Públicas e Serviços (Aecops) (Lisabon, Portugalsko) (v zastúpení: pôvodne J. da Cruz Vilaça a L. Pinto Monteiro, neskôr L. Pinto Monteiro, P. Farinha Alves a N. Morais Sarmento, advokáti)

      Žalovaná: Európska komisia (v zastúpení: P. Guerra e Andrade a D. Recchia, splnomocnení zástupcovia)

      Predmet veci

   Žaloba o neplatnosť rozhodnutia Komisie z 27. októbra 2010, ktorým bola stanovená konečná výška neoprávneného príspevku z Európskeho sociálneho fondu (ESF), ktorý bol žalobkyni poskytnutý na vzdelávaciu činnosť rozhodnutím K(89) 570 z 22. marca 1989, a to na financovanie vzdelávania a prípravy (spis 89 0771 P1)

      Výrok rozsudku

               1.

               Žaloba sa zamieta.

               2.

               Associação de Empresas de Construção e Obras Públicas e Serviços (Aecops) je povinná nahradiť trovy konania.

      (1)  Ú. v. EÚ C 139, 7.5.2011.


title: Vec T-52/15: Rozsudok Všeobecného súdu z 28. apríla 2016 – Sharif University of Technology/Rada („Spoločná zahraničná a bezpečnostná politika — Reštriktívne opatrenia prijaté voči Iránu s cieľom zabrániť šíreniu jadrových zbraní — Zmrazenie finančných prostriedkov — Podpora iránskej vlády — Činnosti výskumu a technologického rozvoja vo vojenskej oblasti alebo súvisiacich oblastiach — Právo na obhajobu — Právo na účinnú súdnu ochranu — Nesprávne právne posúdenie a nesprávne posúdenie — Právo vlastniť majetok — Proporcionalita — Zneužitie právomoci — Žiadosť o náhradu škody“)

text:
               13.6.2016

               SK

               Úradný vestník Európskej únie

               C 211/49

      Rozsudok Všeobecného súdu z 28. apríla 2016 – Sharif University of Technology/Rada
      (Vec T-52/15) (1)

      ((„Spoločná zahraničná a bezpečnostná politika - Reštriktívne opatrenia prijaté voči Iránu s cieľom zabrániť šíreniu jadrových zbraní - Zmrazenie finančných prostriedkov - Podpora iránskej vlády - Činnosti výskumu a technologického rozvoja vo vojenskej oblasti alebo súvisiacich oblastiach - Právo na obhajobu - Právo na účinnú súdnu ochranu - Nesprávne právne posúdenie a nesprávne posúdenie - Právo vlastniť majetok - Proporcionalita - Zneužitie právomoci - Žiadosť o náhradu škody“))
      (2016/C 211/61)
      Jazyk konania: angličtina

         Účastníci konania

         Žalobkyňa: Sharif University of Technology (Teherán, Irán) (v zastúpení: M. Happold, barrister)

         Žalovaná: Rada Európskej únie (v zastúpení: V. Piessevaux a M. Bishop, splnomocnení zástupcovia)

         Predmet veci

      Návrh na zrušenie rozhodnutia Rady 2014/776/SZBP zo 7. novembra 2014, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 325, s. 19), v rozsahu, v akom bol názov žalobkyne zapísaný do zoznamu uvedeného v prílohe II rozhodnutia Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, s. 39), ako aj vykonávacieho nariadenia Rady (EÚ) č. 1202/2014 zo 7. novembra 2014, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 325, s. 3), v rozsahu, v akom bol názov žalobkyne zapísaný do zoznamu uvedeného v prílohe IX nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (ES) č. 961/2010 (Ú. v. EÚ L 88, s. 1), a na druhej strane žiadosť o náhradu škody

         Výrok rozsudku

                  1.

                  Žaloba sa zamieta.

                  2.

                  Sharif University of Technology znáša svoje vlastné trovy konania a je povinná nahradiť trovy konania, ktoré vynaložila Rada Európskej únie.

         (1)  Ú. v. EÚ C 138, 27.4.2015.


title: Vec C-27/13: Návrh na začatie prejudiciálneho konania, ktorý podal Schleswig-Holsteinischen Oberlandesgericht (Nemecko) 21. januára 2013 — Flughafen Lübeck GmbH/Air Berlin PLC & Co. Luftverkehrs-KG

text:
               15.6.2013

               SK

               Úradný vestník Európskej únie

               C 171/9

         Návrh na začatie prejudiciálneho konania, ktorý podal Schleswig-Holsteinischen Oberlandesgericht (Nemecko) 21. januára 2013 — Flughafen Lübeck GmbH/Air Berlin PLC & Co. Luftverkehrs-KG
   (Vec C-27/13)
   2013/C 171/17
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Schleswig-Holsteinischen Oberlandesgericht

      Účastníci konania pred vnútroštátnym súdom

      Žalobkyňa a druhý účastník konania v odvolacom konaní: Air Berlin PLC & Co. Luftverkehrs-KG

      Žalovaná a odvolateľka: Flughafen Lübeck GmbH

      Prejudiciálne otázky

               1.

               Má vnútroštátny súd, ktorý má rozhodnúť o žalobe o vymáhanie plnenia a upustenie od budúceho plnenia, vychádzať z toho, že tieto plnenia predstavujú opatrenia, ktoré sa podľa článku 108 ods. 3 tretej vety ZFEÚ nemôžu vykonať pred prijatím konečného rozhodnutia Európskej komisie (ďalej len „Komisia“), ak Komisia nenapadnutým rozhodnutím začala konanie vo veci formálneho zisťovania, pokiaľ ide o tieto plnenia, podľa článku 108 ods. 2 ZFEÚ a v odôvodnení tohto rozhodnutia sa v tomto zmysle okrem iného vyjadrila, že tieto plnenia sú pravdepodobne štátnou pomocou?

               2.

               V prípade kladnej odpovede na prvú otázku:
               Platí to aj vtedy, keď sa Komisia v odôvodnení svojho rozhodnutia okrem toho vyjadrila v tom zmysle, že nie je schopná zistiť, či poskytovateľ plnenia konal ako súkromný investor pôsobiaci v trhovom hospodárstve, keď sa ich zaviazal poskytovať?

               3.

               V prípade zápornej odpovede na prvú alebo druhú otázku:
               Môže vnútroštátny súd v tejto situácii prerušiť konanie až do ukončenia konania vo veci formálneho zisťovania?

               4.

               V prípade kladnej odpovede na tretiu otázku:
               Musí vnútroštátny súd v tejto situácii prerušiť konanie až do ukončenia konania vo veci formálneho zisťovania?


title: Vec C-540/10: Žaloba podaná 22. novembra 2010 — Transportes y Excavaciones J. Asensi, S.L./Španielske kráľovstvo

text:
               7.5.2011

               SK

               Úradný vestník Európskej únie

               C 139/12

         Žaloba podaná 22. novembra 2010 — Transportes y Excavaciones J. Asensi, S.L./Španielske kráľovstvo
   (Vec C-540/10)
   2011/C 139/20
   Jazyk konania: španielčina

      Účastníci konania

      Žalobca: Transportes y Excavaciones J. Asensi, S.L. (v zastúpení: C. Nicolau Castellanos, advokát)

      Žalovaný: Španielske kráľovstvo
   Uznesením z 10. marca 2011 Súdny dvor (ôsma komora) konštatoval, že je zjavne nepríslušný pre rozhodovanie o predmetnej žalobe.


title: Vec F-113/15: Žaloba podaná 3. augusta 2015 – ZZ a i./Komisia

text:
               28.9.2015

               SK

               Úradný vestník Európskej únie

               C 320/55

         Žaloba podaná 3. augusta 2015 – ZZ a i./Komisia
   (Vec F-113/15)
   (2015/C 320/77)
   Jazyk konania: angličtina

      Účastníci konania

      Žalobcovia: ZZ a i. (v zastúpení: R. Rata, advokátka)

      Žalovaná: Európska komisia

      Predmet a opis sporu

   Zrušenie rozhodnutí Komisie o nezaradení žalobcov do zoznamu povýšených úradníkov v rámci povyšovania v roku 2014

      Návrhy žalobcov

               —

               zrušiť rozhodnutie menovacieho orgánu Európskej komisie zo 14. novembra 2014, vydané formou administratívneho oznámenia č. 41-2014, o zozname povýšených úradníkov v rámci povyšovania v roku 2014 v rozsahu, v akom tento zoznam neobsahuje mená žalobcov,

               —

               uložiť Európskej Komisii povinnosť znášať svoje vlastné trovy konania a nahradiť trovy konania, ktoré vznikli žalobcom.


title: Vec T-163/08: Žaloba podaná 29. apríla 2008 – Arbeitsgemeinschaft Golden Toast/ÚHVT (Golden Toast)

text:
               5.7.2008

               SK

               Úradný vestník Európskej únie

               C 171/41

         Žaloba podaná 29. apríla 2008 – Arbeitsgemeinschaft Golden Toast/ÚHVT (Golden Toast)
   (Vec T-163/08)
   (2008/C 171/79)
   Jazyk konania: nemčina
   Účastníci konania

      Žalobca: Arbeitsgemeinschaft Golden Toast e.V. (Düsseldorf, Nemecko) (v zastúpení: A. Späth a G. Hasselblatt, Rechtsanwälte)

      Žalovaný: Úrad pre harmonizáciu vnútorného trhu (ochranné známky a vzory)
   Návrhy žalobcu

               —

               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 31. januára 2008 (vec R 761/2007-1),

               —

               zaviazať žalovaného na náhradu trov konania.

         Žalobné dôvody a hlavné tvrdenia

      Prihlasovaná ochranná známka: slovná ochranná známka „Golden Toast“ pre výrobky a služby zatriedené do triedy 5, 8, 9, 11, 14, 16, 21, 24, 25, 28 – 32, 39 a 41 – 44 (prihláška č. 4 811 171).

      Rozhodnutie prieskumového pracovníka: čiastočné zamietnutie prihlášky, pokiaľ ide o výrobky triedy 11 a 30.

      Rozhodnutie odvolacieho senátu: zamietnutie odvolania.

      Dôvody žaloby: porušenie povinnosti odôvodnenia podľa článku 73 prvej vety nariadenia č. 40/94 (1), pretože napadnuté rozhodnutie je založené na nedostatku rozlišovacej spôsobilosti v zmysle článku 7 ods. 1 písm. b) tohto nariadenia, ktorá však nebola preskúmaná. Ďalej porušenie článku 7 ods. 1 písm. c) nariadenia č. 40/94 z dôvodu, že neboli uznané predpoklady pre stanovenie opisného charakteru prihlasovanej známky.

      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146).


title: Vec T-377/09: Žaloba podaná 29. septembra 2009 — Mövenpick-Holding/ÚHVT (PASSIONATELY SWISS)

text:
               21.11.2009

               SK

               Úradný vestník Európskej únie

               C 282/58

         Žaloba podaná 29. septembra 2009 — Mövenpick-Holding/ÚHVT (PASSIONATELY SWISS)
   (Vec T-377/09)
   2009/C 282/108
   Jazyk konania: nemčina

      Účastníci konania

      Žalobkyňa: Mövenpick-Holding AG (v zastúpení: M. Taxhet, Rechtsanwältin)

      Žalovaný: Úrad pre harmonizáciu vnútorného trhu (ochranné známky a vzory)

      Návrhy žalobkyne

               —

               zmeniť rozhodnutie prvého odvolacieho senátu Úradu pre harmonizáciu vnútorného trhu z 23. júla 2009 a zverejniť prihlášku ochranné známky PASSIONATELY SWISS (prihláška č. 6 701 031),

               —

               podporne určiť, že článok 7 ods. 1 písm. b) a c), ako aj odsek 2 nariadenia (ES) č. 40/94 nebraní zápisu ochranné známky, zrušiť rozhodnutie prvého odvolacieho senátu Úradu pre harmonizáciu vnútorného trhu z 23. júla 2009 a vrátiť vec odvolaciemu senátu,

               —

               podporne zmeniť rozhodnutie prvého odvolacieho senátu Úradu pre harmonizáciu vnútorného trhu z 23. júla 2009 a zverejniť ochrannú známku PASSIONATELY SWISS (prihláška č. 6 701 031) spoločne s prehlásením žalobkyne, že si nenárokuje na výlučné právo na komponent SWISS vyššie uvedenej ochrannej známky,

               —

               podporne určiť, že článok 7 ods. 1 písm. b) a c), ako aj odsek 2 nariadenia (ES) č. 40/94 nebráni zápisu ochranné známky, ak žalobkyňa vydá prehlásenie, že si nenárokuje na výlučné právo na komponent SWISS vyššie uvedenej ochrannej známky, zrušiť rozhodnutie prvého odvolacieho senátu Úradu pre harmonizáciu vnútorného trhu z 23. júla 2009 a vrátiť vec odvolaciemu senátu,

               —

               zaviazať Úrad pre harmonizáciu vnútorného trhu (ochranné známky a vzory) na náhradu trov konania.

      Žalobné dôvody a hlavné tvrdenia

      Prihlasovaná ochranná známka Spoločenstva: slovná ochranná známka „PASSIONATELY SWISS“ pre výrobky a služby zaradené do tried 16, 35, 41, 43 a 44 (prihláška č. 6 701 031).

      Rozhodnutie prieskumového pracovníka: zamietnutie prihlášky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 7 ods. 1 písm. b) a c) nariadenia č. 207/2009 (1).

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, 24.3.2009, s. 1).


title: Vec T-257/15: Žaloba podaná 22. mája 2015 – Arcelormittal Spain Holding/Komisia

text:
               27.7.2015

               SK

               Úradný vestník Európskej únie

               C 245/38

         Žaloba podaná 22. mája 2015 – Arcelormittal Spain Holding/Komisia
   (Vec T-257/15)
   (2015/C 245/45)
   Jazyk konania: španielčina

      Účastníci konania

      Žalobkyňa: Arcelormittal Spain Holding, S.L. (Madrid, Španielsko) (v zastúpení: M. Muñoz Pérez, advokát)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie Európskej komisie z 15. októbra 2014 vo veci C(2014) 7280 týkajúcej sa štátnej pomoci SA.355550 (13/C) (ex 12/CP) poskytnutej Španielskom,

               —

               subsidiárne zrušil článok 4 ods. 2 citovaného rozhodnutia z uvedených dôvodov,

               —

               zaviazal žalovanú inštitúciu na náhradu trov konania.

      Dôvody a hlavné tvrdenia

   Rozhodnutie napadnuté v tomto konaní je totožné s rozhodnutím vo veciach T-12/15, Banco de Santander a Santusa/Komisia, a T-252/15, Ferrovial SA a i./Komisia.
   Uvádzané dôvody a hlavné tvrdenia sú podobné dôvodom a hlavným tvrdeniam uvádzaným v týchto veciach.


title: Vec T-283/15: Žaloba podaná 29. mája 2015 – Esso Raffinage/ECHA

text:
               28.9.2015

               SK

               Úradný vestník Európskej únie

               C 320/32

         Žaloba podaná 29. mája 2015 – Esso Raffinage/ECHA
   (Vec T-283/15)
   (2015/C 320/49)
   Jazyk konania: angličtina

      Účastníci konania

      Žalobkyňa: Esso Raffinage (Courbevoie, Francúzsko) (v zastúpení: M. Navin-Jones, solicitor)

      Žalovaná: Európska chemická agentúra (ECHA)

      Návrhy

   Žalobkyňa navrhuje, aby Všeobecný súd:

               —

               vyhlásil žalobu za prípustnú a dôvodnú,

               —

               zrušil rozhodnutie z 1. apríla 2015, ktoré prijala Európska chemická agentúra („ECHA“) podľa nariadenia (ES) č. 1907/2006 o registrácii, hodnotení, autorizácii a obmedzovaní chemických látok („REACH“) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. ES L 396, s. 1), a ktoré je listom, nazvaným „Statement of Non-Compliance following a Dossier Evaluation Decision under Regulation (EC) No 1907/2006“ [vyhlásenie o nesúlade po rozhodnutí o hodnotení dokumentácie podľa nariadenia (ES) č. 1907/2006, ďalej len „SONC“], a jeho prílohu (číslo CCH-C-0000005770-74-01/F),

               —

               nariadil vrátenie veci výkonnému riaditeľovi ECHA s pokynom, aby akékoľvek nové rozhodnutie ECHA zohľadňovalo dôvody zrušenia uvedené v rozsudku Všeobecného súdu a všetky relevantné a aktuálne informácie,

               —

               uložil ECHA povinnosť nahradiť trovy konania, ktoré žalobkyni vznikli v rámci tohto konania, a

               —

               vykonal akékoľvek iné alebo ďalšie opatrenia v záujme spravodlivosti.

      Dôvody a hlavné tvrdenia

   Na podporu žaloby žalobkyňa uvádza niekoľko žalobných dôvodov, vrátane týchto:

               1.

               Prvý žalobný dôvod založený na prekročení právomoci, narušení inštitucionálnej rovnováhy atď.

                           —

                           Žalobkyňa tvrdí, že ECHA nemá právomoc a neexistuje ani právny základ, na ktorom by mohla založiť, vypracovať, prijať a/alebo zasielať takzvané vyhlásenia o nesúlade, a tým, že v tejto veci vypracovala, prijala a zaslala SONC, ECHA (1) prekročila svoju diskrečnú a/alebo vykonávaciu právomoc (prekročenie právomoci), (2) porušila právnu zásadu a požiadavku inštitucionálnej rovnováhy, (3) porušila právnu zásadu a požiadavku riadnej správy vecí verejných, (4) porušila právnu zásadu dobrej verejnej správy a/alebo (5) porušila článok 41 Charty základných práv Európskej únie.

               2.

               Druhý žalobný dôvod alternatívne založený na porušení článku 42 REACH.

                           —

                           Žalobkyňa tvrdí, že ak by ECHA tvrdila, že jej právomoc je založená na článku 42 ods. 1 REACH a/alebo že toto ustanovenie je právnym základom napadnutého rozhodnutia, platí, že článok 42 ods. 1 REACH neumožňuje, aby ECHA na ňom založila svoju právomoc, ani nemôže predstavovať právny základ pre prijatie napadnutého rozhodnutia, a že prijatím napadnutého rozhodnutia ECHA porušila článok 42 ods. 1 REACH. Žalobkyňa tvrdí, že v tomto prípade ECHA neprijala vhodné rozhodnutie, ako to vyžaduje článok 42 ods. 1 REACH. Žalobkyňa tvrdí, že ECHA konštantne vykladala článok 42 ods. 1 REACH tak, že nepovoľuje vydanie vyhlásenia o nesúlade.

               3.

               Tretí žalobný dôvod založený na porušení práva byť vypočutý.

                           —

                           Žalobkyňa tvrdí, že napadnuté rozhodnutie bolo prijaté v rozpore s právnymi zásadami EÚ ako právo byť vypočutý, právo vyjadriť sa a odpovedať, právo na obhajobu, právo na informácie a právo na riadnu správu vecí verejných. Žalobkyňa tvrdí, že priamym dôsledkom porušenia týchto procesných práv a práva na spravodlivé konanie je, že napadnuté rozhodnutie je zrušiteľné a neplatné. To znamená, že ak by ECHA neporušila procesné práva žalobkyne a jej právo na spravodlivé konanie, žalobkyňa tvrdí, že konanie a jeho výsledok by boli celkom odlišné.

               4.

               Štvrtý žalobný dôvod založený na porušení zásady proporcionality.

                           —

                           Žalobkyňa tvrdí, že napadnuté rozhodnutie nie je v súlade so zásadou proporcionality ako právnou zásadou EÚ a túto zásadu porušuje. Žalobkyňa tvrdí, že napadnuté rozhodnutie nie je vhodné ani nevyhnutné, nepredstavuje najmenej obmedzujúce opatrenie, a že spôsobené nevýhody sú neprimerané sledovaným cieľom.

               5.

               Piaty žalobný dôvod založený na nesprávnom výklade požiadaviek na údaje podľa REACH.

                           —

                           Žalobkyňa tvrdí, že ECHA sa dopustila nesprávneho posúdenia pri výklade požiadaviek na informácie, pokiaľ ide o Prílohu X, oddiel 8.7.2., keďže v skutočnosti neexistuje žiadna de facto požiadavka uskutočniť štúdiu prenatálnej vývojovej toxicity na inom druhu. Žalobkyňa preto tvrdí, že ECHA prijala napadnuté rozhodnutie bez právneho základu a jeho prijatím prekročila svoju diskrečnú právomoc.


title: Vec F-77/09: Žaloba podaná 14. septembra 2009 — Nijs/Európsky dvor audítorov

text:
               21.11.2009

               SK

               Úradný vestník Európskej únie

               C 282/65

         Žaloba podaná 14. septembra 2009 — Nijs/Európsky dvor audítorov
   (Vec F-77/09)
   2009/C 282/125
   Jazyk konania: francúzština

      Účastníci konania

      Žalobca: Bart Nijs (Bereldange, Luxembursko) (v zastúpení: Fränk Rollinger, advokát)

      Žalovaný: Európsky dvor audítorov

      Predmet a opis sporu

   Návrh na zrušenie rozhodnutia komisie ad hoc Európskeho dvora audítorov z 15. januára 2009, ktorým bol žalobca odvolaný z funkcie bez zníženia starobného dôchodku s účinkom od 1. februára 2009

      Návrhy žalobcu

               —

               Zrušiť rozhodnutie komisie ad hoc Európskeho dvora audítorov z 15. januára 2009, ktorým bol žalobca odvolaný z funkcie bez zníženia starobného dôchodku s účinkom od 1. februára 2009,

               —

               zrušiť rozhodnutie 81-2007 Európskeho dvora audítorov z 20. septembra 2007, ktorým boli prenesené právomoci menovacieho orgánu na komisiu ad hoc,

               —

               zrušiť všetky prípravné rozhodnutia prijaté touto komisiou ad hoc, najmä rozhodnutia z 22. a 29. októbra 2007, 23. novembra 2007 a 12. júna 2008 o začatí správneho vyšetrovania,

               —

               subsidiárne, v prípade, že Súd pre verejnú službu nevyhovie návrhom na zrušenie uplatňovaným primárne, určiť, že sankcia uložená komisiou ad hoc Európskeho dvora audítorov 15. januára 2009 je vzhľadom na článok 10 prílohy IX služobného poriadku z vyššie uvedených dôvodov príliš prísna,

               —

               vrátiť vec menovaciemu orgánu Európskeho dvora audítorov v inom zložení na nové rozhodnutie alebo, ak to bude skutočne považované za nevyhnutné, uložiť sankciu, ktorá bude podstatne primeranejšia skutkovému stavu,

               —

               subsidiárne výslovne určiť, že, ako je uvedené vyššie, v danej veci nebola dodržaná zásada primeranej lehoty a zohľadniť túto skutočnosť pri rozsahu sankcie, ktorá má byť prípadne uložená,

               —

               zaviazať žalovaného na náhradu trov konania.


title: Vec C-494/09: Návrh na začatie prejudiciálneho konania, ktorý podal Commissione Tributaria Provinciale di Alessandria (Taliansko) 1. decembra 2009 — Bolton Alimentari SpA/Agenzia Dogane Ufficio delle Dogane di Alessandria

text:
               30.1.2010

               SK

               Úradný vestník Európskej únie

               C 24/44

         Návrh na začatie prejudiciálneho konania, ktorý podal Commissione Tributaria Provinciale di Alessandria (Taliansko) 1. decembra 2009 — Bolton Alimentari SpA/Agenzia Dogane Ufficio delle Dogane di Alessandria
   (Vec C-494/09)
   2010/C 24/76
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Commissione Tributaria Provinciale di Alessandria

      Účastníci konania pred vnútroštátnym súdom

      Žalobkyňa: Bolton Alimentari SpA

      Žalovaný: Agenzia Dogane Ufficio delle Dogane di Alessandria

      Prejudiciálne otázky

               1.

               Má sa článok 239 CKS vykladať v tom zmysle, že v takom prípade, akým je predmetný prípad, v ktorom sa členský štát domnieva, že Európskej komisii nie je možné vytýkať žiadnu nezrovnalosť a neprichádza do úvahy ani iná možnosť uvedená v článku 905 ods. 1 VCKS, môže tento členský štát sám rozhodnúť o žiadosti dlžníka o vrátenie cla v zmysle článku 899 ods. 2 VCKS?

               2.

               V prípade kladnej odpovede na predchádzajúcu otázku, môže slovné spojenie „osobitná situácia“, uvedené v znení tohto článku 239 CKS, odkazovať na vylúčenie dovozcu Spoločenstva z colnej kvóty, v prípade, že dátum jej otvorenia spadá na nedeľu, keď sú colné orgány dotknutého štátu Spoločenstva z dôvodu nedeľného voľna zatvorené?

               3.

               Majú sa články 308a až 308c VCKS, ako aj príslušné ustanovenia Dohody vykladať v tom zmysle, že v takom prípade, akým je predmetný prípad, mal členský štát vopred požiadať Komisiu o prerušenie prideľovania predmetnej colnej kvóty, aby sa umožnilo spravodlivé a nediskriminačné zaobchádzanie s talianskymi dovozcami vo vzťahu k dovozcom z iných členských štátov?

               4.

               Majú sa vylúčenie Bolton SpA z colnej kvóty, o ktorom rozhodla Komisia, a oznámenie TAXUD, považovať za opatrenia, ktoré sú skutočne v súlade s článkami 308a až 308c VCKS, ako aj s príslušnými ustanoveniami Administratívnej dohody o správe colných kvót prijatej Výborom pre colný kódex 30. októbra 2007 (TAXUD/3439/2006-rev.1-IT) a teda sú platné?


title: Vec C-135/05: Rozsudok Súdneho dvora (tretia komora) z  26. apríla 2007 – Komisia Európskych spoločenstiev/Talianska republika (Nesplnenie povinnosti členským štátom — Nakladanie s odpadmi — Smernice 75/442/EHS, 91/689/EHS a 1999/31/ES)

text:
               28.4.2007

               SK

               Úradný vestník Európskej únie

               C 96/8

         Rozsudok Súdneho dvora (tretia komora) z 26. apríla 2007 – Komisia Európskych spoločenstiev/Talianska republika
   (Vec C-135/05) (1)

   (Nesplnenie povinnosti členským štátom - Nakladanie s odpadmi - Smernice 75/442/EHS, 91/689/EHS a 1999/31/ES)
   (2007/C 96/11)
   Jazyk konania: taliančina
   Účastníci konania

      Žalobkyňa: Komisia Európskych spoločenstiev (v zastúpení: D. Recchia a M. Konstantinidis, splnomocnení zástupcovia)

      Žalovaná: Talianska republika (v zastúpení: I. M. Braguglia a G. Fiengo, splnomocnení zástupcovia)
   Predmet veci
   Nesplnenie povinnosti členským štátom – Porušenie článkov 4, 8 a 9 smernice Rady 75/442/ EHS z 15. júla 1975 o odpadoch (Ú. v. ES L 194, s. 39, Mim. vyd. 15/001, s. 23) zmenenej a doplnenej smernicou Rady 91/156/EHS z 18. marca 1991 (Ú. v. ES L 78, s. 32, Mim. vyd. 15/002, s. 3) – Porušenie článku 2 ods. 1 smernice Rady 91/689/EHS z 12. decembra 1991 o nebezpečnom odpade (Ú. v. ES L 377, s. 20, Mim. vyd. 15/002, s. 78) – Porušenie článku 14 písm. a), b) a c) smernice Rady 1999/31/ES z 26. apríla 1999 o skládkach odpadov (Ú. v. ES L 182, s. 1, Mim. vyd. 15/004, s. 228)
   Výrok rozsudku

               1.

               Talianska republika si tým, že neprijala všetky opatrenia potrebné:

                           —

                           na zabezpečenie toho, aby sa odpad zhodnocoval alebo zneškodňoval bez ohrozenia ľudského zdravia a bez použitia postupov či metód, ktoré by mohli poškodiť životné prostredie, a na zákaz opúšťania, ukladania a nekontrolovaného zneškodňovania odpadu,

                           —

                           na to, aby každý držiteľ odpadu buď odovzdával odpad súkromnému či verejnému zariadeniu, ktoré sa zaoberá zberom odpadu, alebo podniku, ktorý vykonáva zneškodňovanie alebo zhodnocovanie, alebo aby sám zabezpečoval jeho zhodnocovanie alebo zneškodňovanie v súlade s ustanoveniami smernice Rady 75/442/EHS z 15. júla 1975 o odpadoch, zmenenej a doplnenej smernicou Rady 91/156/EHS z 18. marca 1991,

                           —

                           na to, aby boli všetky zariadenia alebo podniky, ktoré vykonávajú činnosti zneškodňovania, povinné získať povolenie od príslušného orgánu,

                           —

                           na to, aby sa na každej skládke alebo v každej lokalite, kam sa nebezpečné odpady ukladajú, tento odpad zaznamenával a identifikoval, a

                           —

                           na to, aby v súvislosti so skládkami, ktorým bolo vydané povolenie, alebo ktoré už boli v prevádzke k 16. júlu 2001, prevádzkovateľ skládky do 16. júla 2002 pripravil a predložil príslušnému orgánu na schválenie plán úpravy skládky vrátane informácií týkajúcich sa podmienok povolenia, ako aj všetky nápravné opatrenia, ktoré považuje za potrebné, a na to, aby po predložení plánu úpravy skládky príslušné orgány prijali konečné rozhodnutie o tom, či prevádzka skládky môže pokračovať, pričom by čo najrýchlejšie zatvorili skládky, ktorým nebolo vydané povolenie pokračovať v prevádzke, alebo povolili potrebné práce a stanovili prechodné obdobie na vykonanie plánu,

                     nesplnila povinnosti, ktoré jej vyplývajú z článkov 4, 8 a 9 smernice 75/442 zmenenej a doplnenej smernicou 91/156/EHS, z článku 2 ods. 1 smernice Rady 91/689/EHS z 12. decembra 1991 o nebezpečnom odpade a z článku 14 písm. a) až c) smernice Rady 1999/31/ES z 26. apríla 1999 o skládkach odpadov.

               2.

               Talianska republika je povinná nahradiť trovy konania.

      (1)  Ú. v. EÚ C 132, 28.5.2005.


title: Vec T-501/13: Rozsudok Všeobecného súdu z 18. marca 2016 – Karl-May-Verlag/ÚHVT – Constantin Film Produktion (WINNETOU) („Ochranná známka Spoločenstva — Konanie o vyhlásenie neplatnosti — Slovná ochranná známka Spoločenstva WINNETOU — Absolútny dôvod zamietnutia — Opisný charakter — Článok 7 ods. 1 písm. c) nariadenia (ES) č. 207/2009 — Článok 52 ods. 1 a 2 nariadenia č. 207/2009 — Zásady autonómie a nezávislosti ochrannej známky Spoločenstva — Povinnosť odôvodnenia“)

text:
               2.5.2016

               SK

               Úradný vestník Európskej únie

               C 156/33

         Rozsudok Všeobecného súdu z 18. marca 2016 – Karl-May-Verlag/ÚHVT – Constantin Film Produktion (WINNETOU)
   (Vec T-501/13) (1)

   ((„Ochranná známka Spoločenstva - Konanie o vyhlásenie neplatnosti - Slovná ochranná známka Spoločenstva WINNETOU - Absolútny dôvod zamietnutia - Opisný charakter - Článok 7 ods. 1 písm. c) nariadenia (ES) č. 207/2009 - Článok 52 ods. 1 a 2 nariadenia č. 207/2009 - Zásady autonómie a nezávislosti ochrannej známky Spoločenstva - Povinnosť odôvodnenia“))
   (2016/C 156/42)
   Jazyk konania: nemčina

      Účastníci konania

      Žalobkyňa: Karl-May-Verlag GmbH, predtým Karl May Verwaltungs- und Vertriebs- GmbH (Bamberg, Nemecko) (v zastúpení: M. Pejman a M. Brenner, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: pôvodne A. Pohlmann, neskôr M. Fischer, splnomocnení zástupcovia)

      Ďalšia účastníčka konania pred odvolacím senátom ÚHVT a vedľajšia účastníčka v konaní pred Všeobecným súdom: Constantin Film Produktion GmbH (Mníchov, Nemecko) (v zastúpení: P. Baronikians a S. Schmidt, advokáti)

      Predmet veci

   Žaloba podaná proti rozhodnutiu prvého odvolacieho senátu ÚHVT z 9. júla 2013 (vec R 125/2012-1), týkajúcemu sa konania o vyhlásenie neplatnosti medzi spoločnosťami Constantin Film Produktion GmbH a Karl-May Verwaltungs- und Vertriebs- GmbH

      Výrok rozsudku

               1.

               Rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 9. júla 2013 (vec R 125/2012-1) sa zrušuje v rozsahu, v akom vyhovelo návrhu na vyhlásenie neplatnosti.

               2.

               ÚHVT znáša svoje vlastné trovy konania a je povinný nahradiť trovy konania, ktoré vynaložila Karl-May-Verlag GmbH.

               3.

               Constantin Film Produktion GmbH znáša svoje vlastné trovy konania.

      (1)  Ú. v. EÚ C 336, 16.11.2013


title: Vec C-397/10: Rozsudok Súdneho dvora (piata komora) z  30. júna 2011 — Európska komisia/Belgické kráľovstvo (Nesplnenie povinnosti členským štátom — Článok 56 ZFEÚ — Slobodné poskytovanie služieb — Vnútroštátna právna úprava, ktorá činnosti agentúr sprostredkúvajúcich dočasné zamestnávanie podmieňuje viacerými povinnosťami — Neodôvodnené prekážky)

text:
               27.8.2011

               SK

               Úradný vestník Európskej únie

               C 252/6

         Rozsudok Súdneho dvora (piata komora) z 30. júna 2011 — Európska komisia/Belgické kráľovstvo
   (Vec C-397/10) (1)

   (Nesplnenie povinnosti členským štátom - Článok 56 ZFEÚ - Slobodné poskytovanie služieb - Vnútroštátna právna úprava, ktorá činnosti agentúr sprostredkúvajúcich dočasné zamestnávanie podmieňuje viacerými povinnosťami - Neodôvodnené prekážky)
   2011/C 252/08
   Jazyk konania: francúzština

      Účastníci konania

      Žalobkyňa: Európska komisia (v zastúpení: J.-P. Keppenne a I. Rogalski, splnomocnení zástupcovia)

      Žalovaný: Belgické kráľovstvo (v zastúpení: M. Jacobs, splnomocnený zástupca)

      Predmet veci

   Nesplnenie povinnosti členským štátom — Porušenie článku 56 ZFEÚ — Obmedzenie slobodného poskytovania služieb — Vnútroštátna právna úprava, ktorá činnosti agentúr sprostredkúvajúcich dočasné zamestnávanie, ktoré sídlia v iných členských štátoch, podmieňuje viacerými povinnosťami — Neodôvodnené prekážky

      Výrok rozsudku

               1.

               Belgické kráľovstvo si tým, že agentúram sprostredkúvajúcim dočasné zamestnávanie, ktoré poskytujú svoje služby na území regiónu Brusel-hlavné mesto, uložilo tieto povinnosti:

                           —

                           mať ako jediný cieľ podnikania sprostredkovanie pracovných miest a

                           —

                           mať osobitnú právnu formu,

         nesplnilo povinnosti podľa článku 56 ZFEÚ.

               2.

               Belgické kráľovstvo je povinné nahradiť trovy konania.

      (1)  Ú. v. EÚ C 301, 6.11.2010.


title: Vec C-293/05: Žaloba podaná 20. júla 2005 Komisiou Európskych spoločenstiev proti Talianskej republike

text:
               17.9.2005

               SK

               Úradný vestník Európskej únie

               C 229/9

         Žaloba podaná 20. júla 2005 Komisiou Európskych spoločenstiev proti Talianskej republike
   (Vec C-293/05)
   (2005/C 229/19)
   Jazyk konania: taliančina
   Komisia Európskych spoločenstiev, v zastúpení: Sara Pardo Quintillán a Donatella Recchia, členovia právneho servisu Komisie, podala 20. júla 2005 na Súdny dvor Európskych spoločenstiev žalobu proti Talianskej republike.
   Žalobkyňa navrhuje, aby Súdny dvor:

               1)

               určil, že Talianska republika si tým, že do 31. decembra 1998 neprijala opatrenia na zabezpečenie toho, aby komunálne odpadové vody aglomerácie vytvorenej viacerými obcami provincie Varese situovanými v povodí rieky Olona prešli náročnejším čistením ako sekundárne alebo ekvivalentné čistenie uvedené v článku 4 smernice 91/271/EH (1)S, nesplnila povinnosti, ktoré jej vyplývajú z článku 5 ods. 2 v zmysle článku 5 ods. 5 tejto smernice,

               2)

               zaviazal Taliansku republiku nahradiť trovy konania.

         Žalobné dôvody a hlavné tvrdenia
   Komisia nenapáda neidentifikovanie povodia odvádzajúceho vodu z južnej oblasti Lambro-Olona ako citlivej oblasti, pretože v tejto súvislosti bolo začaté osobitné konanie o nesplnenie povinnosti. Toto povodie je však súčasťou oblasti nachádzajúcej sa v povodí Pô, ktoré bolo oficiálne identifikované ako citlivá oblasť.
   Preto na základe článku 5 ods. 5, ktorý odkazuje na odsek 2 toho istého článku, mali vody pochádzajúce z aglomerácie v provincii Varese nachádzajúcej sa v povodí rieky Olona prechádzať od 31. decembra 1998 náročnejším čistením ako sekundárne čistenie.
   Hoci táto lehota uplynula, aglomerácia oblasti Varese dodnes nie je vybavená čističkou, ktorá by zabezpečila čistenie odpadových vôd pochádzajúcich z tejto aglomerácie uvedené v článku 5 ods. 2 smernice 91/271/EHS.

      (1)  Smernica Rady 91/271/EHS z 21. mája 1991 o čistení komunálnych odpadových vôd (Ú. v. ES L 135 z 30. mája 1991, s. 40).


title: Spojené veci C-512/14 P a C-513/14 P: Uznesenie predsedu tretej komory Súdneho dvora zo 17. júla 2015 – Úrad pre harmonizáciu vnútorného trhu (ochranné známky a vzory)/Unibail Management

text:
               28.9.2015

               SK

               Úradný vestník Európskej únie

               C 320/26

         Uznesenie predsedu tretej komory Súdneho dvora zo 17. júla 2015 – Úrad pre harmonizáciu vnútorného trhu (ochranné známky a vzory)/Unibail Management
   (Spojené veci C-512/14 P a C-513/14 P) (1)

   (2015/C 320/39)
   Jazyk konania: francúzština
   Predseda Súdneho dvora tretia nariadil výmaz veci.

      (1)  Ú. v. EÚ C 138, 27.4.2015.


title: Vec C-528/13: Rozsudok Súdneho dvora (štvrtá komora) z 29. apríla 2015 (návrh na začatie prejudiciálneho konania, ktorý podal Tribunal administratif de Strasbourg – Francúzsko) – Geoffrey Léger/Ministre des Affaires sociales et de la Santé et des Droits des femmes, Etablissement français du sang (Návrh na začatie prejudiciálneho konania — Verejné zdravie — Smernica 2004/33/ES — Technické požiadavky týkajúce sa krvi a zložiek krvi — Darovanie krvi — Kritériá vhodnosti pre darcov — Kritériá trvalého alebo dočasného vylúčenia — Osoby, ktorých sexuálne správanie ich vystavuje vysokému riziku nákazy závažnými infekčnými chorobami prenášanými krvou — Muž, ktorý mal opakovane pohlavný styk s mužom — Charta základných práv Európskej únie — Článok 21 ods. 1 a článok 52 ods. 1 — Sexuálna orientácia — Diskriminácia — Odôvodnenie — Proporcionalita)

text:
               29.6.2015

               SK

               Úradný vestník Európskej únie

               C 213/7

         Rozsudok Súdneho dvora (štvrtá komora) z 29. apríla 2015 (návrh na začatie prejudiciálneho konania, ktorý podal Tribunal administratif de Strasbourg – Francúzsko) – Geoffrey Léger/Ministre des Affaires sociales et de la Santé et des Droits des femmes, Etablissement français du sang
   (Vec C-528/13) (1)

   ((Návrh na začatie prejudiciálneho konania - Verejné zdravie - Smernica 2004/33/ES - Technické požiadavky týkajúce sa krvi a zložiek krvi - Darovanie krvi - Kritériá vhodnosti pre darcov - Kritériá trvalého alebo dočasného vylúčenia - Osoby, ktorých sexuálne správanie ich vystavuje vysokému riziku nákazy závažnými infekčnými chorobami prenášanými krvou - Muž, ktorý mal opakovane pohlavný styk s mužom - Charta základných práv Európskej únie - Článok 21 ods. 1 a článok 52 ods. 1 - Sexuálna orientácia - Diskriminácia - Odôvodnenie - Proporcionalita))
   (2015/C 213/10)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Tribunal administratif de Strasbourg

      Účastníci konania pred vnútroštátnym súdom

      Žalobca: Geoffrey Léger

      Žalovaní: Ministre des Affaires sociales et de la Santé et des Droits des femmes, Etablissement français du sang

      Výrok rozsudku

   Bod 2.1 prílohy III smernice Komisie 2004/33/ES z 22. marca 2004, ktorým sa vykonáva smernica Európskeho parlamentu a Rady 2002/98/ES týkajúca sa niektorých technických požiadaviek na krv a zložky z krvi, sa má vykladať v tom zmysle, že kritérium trvalého vylúčenia z možnosti darovať krv uvedené v tomto ustanovení a týkajúce sa sexuálneho správania zahŕňa prípad, v ktorom členský štát so zreteľom na situáciu v tomto členskom štáte stanoví trvalú kontraindikáciu darovania krvi v prípade mužov, ktorí mali opakovane pohlavný styk s mužmi, pokiaľ je na základe súčasných medicínskych, vedeckých a epidemiologických poznatkov a údajov preukázané, že také sexuálne správanie vystavuje tieto osoby vysokému riziku nákazy závažnými infekčnými chorobami, ktoré sa môžu prenášať krvou, a že pri dodržiavaní zásady proporcionality neexistujú účinné spôsoby detekcie týchto infekčných chorôb alebo v prípade neexistencie takých spôsobov, neexistujú menej obmedzujúce metódy než takáto kontraindikácia na zabezpečenie vysokej úrovne ochrany zdravia príjemcov. Vnútroštátnemu súdu prislúcha overiť, či sú tieto podmienky splnené v dotknutom členskom štáte.

      (1)  Ú. v. EÚ C 367, 14.12.2013.


title: Vec T-198/10: Uznesenie Všeobecného súdu z  12. januára 2011 — Maximuscle/ÚHVT — Foreign Supplement Trademark (GAKIC)

text:
               5.3.2011

               SK

               Úradný vestník Európskej únie

               C 72/33

         Uznesenie Všeobecného súdu z 12. januára 2011 — Maximuscle/ÚHVT — Foreign Supplement Trademark (GAKIC)
   (Vec T-198/10) (1)

   2011/C 72/52
   Jazyk konania: angličtina
   Predseda piatej komory nariadil výmaz veci.

      (1)  Ú. v. EÚ C 179, 3.7.2010.


title: Vec T-53/03: Rozsudok Súdu prvého stupňa z  8. júla 2008 – BPB/Komisia ( Hospodárska súťaž — Kartely — Trh so sadrokartónovými doskami — Rozhodnutie, ktorým sa konštatuje porušenie článku 81 ES — Jedno pokračujúce porušenie — Opakované porušovanie — Pokuta — Usmernenia k metóde stanovovania výšky pokút — Oznámenie o spolupráci )

text:
               15.8.2008

               SK

               Úradný vestník Európskej únie

               C 209/41

         Rozsudok Súdu prvého stupňa z 8. júla 2008 – BPB/Komisia
   (Vec T-53/03) (1)

   („Hospodárska súťaž - Kartely - Trh so sadrokartónovými doskami - Rozhodnutie, ktorým sa konštatuje porušenie článku 81 ES - Jedno pokračujúce porušenie - Opakované porušovanie - Pokuta - Usmernenia k metóde stanovovania výšky pokút - Oznámenie o spolupráci“)
   (2008/C 209/69)
   Jazyk konania: angličtina
   Účastníci konania

      Žalobca: BPB plc (Slough, Spojené kráľovstvo) (v zastúpení: T. Sharpe, QC a A. Noury, solicitor)

      Žalovaná: Komisia Európskych spoločenstiev (v zastúpení: F. Castillo de la Torre, splnomocnený zástupca, za právnej pomoci J. Flynn, QC a C. Kilroy, barrister)
   Predmet veci
   Návrh na čiastočné zrušenie rozhodnutia Komisie 2005/471/ES z 27. novembra 2002 o konaní podľa článku 81 [ES] proti BPB plc, Gebrüder Knauf Westdeutsche Gipswerke KG, Société Lafarge SA a Gyproc Benelux NV (vec COMP/E-1/37.152 – Sadrokartónové dosky) (Ú. v. EÚ L 166, s. 8) alebo subsidiárne návrh na zrušenie alebo zníženie pokuty uloženej žalobcovi
   Výrok rozsudku

               1.

               Výška pokuty uloženej BPB plc podľa článku 3 rozhodnutia Komisie 2005/471/ES z 27. novembra 2002 o konaní podľa článku 81 [ES] proti BPB plc, Gebrüder Knauf Westdeutsche Gipswerke KG, Société Lafarge SA a Gyproc Benelux NV (vec COMP/E-1/37.152 – Sadrokartónové dosky) je stanovená na 118,8 milióna eur.

               2.

               V zostávajúcej časti sa žaloba zamieta.

               3.

               Komisia znáša desatinu svojich vlastných trovy konania a je povinná nahradiť jednu desatinu trov konania BPB.

               4.

               BPB znáša deväť desatín svojich vlastných trov konania a je povinný nahradiť deväť desatín trov konania Komisie.

      (1)  Ú. v. EÚ C 101, 26.4.2003.


title: Vec C-249/15: Návrh na začatie prejudiciálneho konania, ktorý podal Østre Landsret (Dánsko) 28. mája 2015 – Wind 1014 GmbH, Kurt Daell/Skatteministeriet

text:
               27.7.2015

               SK

               Úradný vestník Európskej únie

               C 245/12

         Návrh na začatie prejudiciálneho konania, ktorý podal Østre Landsret (Dánsko) 28. mája 2015 – Wind 1014 GmbH, Kurt Daell/Skatteministeriet
   (Vec C-249/15)
   (2015/C 245/16)
   Jazyk konania: dánčina

      Vnútroštátny súd, ktorý podal návrh na začatie prejudiciálneho konania

   Østre Landsret

      Účastníci konania pred vnútroštátnym súdom

      Žalobcovia: Wind 1014 GmbH, Kurt Daell

      Žalovaný: Skatteministeriet

      Prejudiciálne otázky

               1.

               Je v súlade s právom EÚ, vrátane článku 56 ZFEÚ, pokiaľ vozidlo, ktoré je predmetom lízingovej zmluvy medzi lízingovou spoločnosťou so sídlom v jednom členskom štáte a nájomcom, ktorý má bydlisko alebo sa zdržiava v inom členskom štáte (pozri otázku 2 nižšie), v podstate nemožno začať používať na cestách posledného uvedeného členského štátu, kým orgány spracovávajú žiadosť o povolenie zaplatiť pomernú časť registračnej dane z predmetného vozidla za obdobie, počas ktorého sa má vozidlo používať v uvedenom členskom štáte?

               2.

               Je zlučiteľné s právom EÚ, vrátane článku 56 ZFEÚ, pokiaľ si vnútroštátne opatrenie, ktoré je predpokladom registrácie/zaplatenia pomernej časti dane z vozidla len na dočasné (nie na trvalé) použitie vyžaduje predchádzajúce schválenie alebo znamená, že:

                           i)

                           orgány požadujú plnú úhradu dánskej registračnej dane ako predpoklad okamžitého použitia, pričom vypočítaný rozdiel medzi plnou sumou dane a pomernou časťou dane bude v prípade následného udelenia povolenia vrátený s úrokmi; a/alebo

                           ii)

                           orgány požadujú plnú úhradu registračnej dane ako predpoklad okamžitého použitia, pričom v prípade neudelenia povolenia k úprave dane nedochádza a preplatok nie je po ukončení dočasného používania vrátený?


title: Vec C-24/09: Návrh na začatie prejudiciálneho konania, ktorý podal Högsta domstolen (Švédsko) 19. januára 2009 – Djurgården-Lilla Värtans Miljöskyddsförening/AB Fortum Värme samägt med Stockholms stad

text:
               21.3.2009

               SK

               Úradný vestník Európskej únie

               C 69/27

         Návrh na začatie prejudiciálneho konania, ktorý podal Högsta domstolen (Švédsko) 19. januára 2009 – Djurgården-Lilla Värtans Miljöskyddsförening/AB Fortum Värme samägt med Stockholms stad
   (Vec C-24/09)
   (2009/C 69/50)
   Jazyk konania: švédčina
   Vnútroštátny súd, ktorý podal návrh na začatie prejudiciálneho konania
   Högsta domstolen
   Účastníci konania pred vnútroštátnym súdom

      Odvolateľ: Djurgården-Lilla Värtans Miljöskyddsförening

      Odporca: AB Fortum Värme samägt med Stockholms stad
   Prejudiciálne otázky

               1.

               Predpokladá ustanovenie v článku 10a smernice 85/337 (1) – že za určitých okolností má dotknutá verejnosť prístup k opravným prostriedkom pred súdom alebo iným nezávislým a nestranným orgánom ustanoveným na základe zákona s cieľom napadnúť vecnú a procesnú zákonnosť rozhodnutia – tiež existenciu požiadavky, aby dotknutá verejnosť mala právo napadnúť rozhodnutie súdu v konaní o povolení projektu, v prípade že dotknutá verejnosť mala možnosť účasti na skúmaní otázky povolenia projektu súdom a možnosť predloženia svojich stanovísk uvedenému súdu?

               2.

               V prípade kladnej odpovede na otázku č. 1: Majú sa článok 1 ods. 2, článok 6 ods. 4 a článok 10a smernice 85/337 vykladať v tom zmysle, že vo vzťahu k dotknutej verejnosti uvádzanej v článku 6 ods. 4 na jednej strane a článku 10a na strane druhej, môžu byť formulované rôzne vnútroštátne požiadavky s tým výsledkom, že lokálne združenia ochrany prírody – ktoré majú právo zúčastňovať sa procesov environmentálneho rozhodovania uvedených v článku 6 ods. 4 týkajúcich sa projektov, ktoré môžu mať významné vplyvy na životné prostredie v oblasti, kde združenie pôsobí, vzhľadom na nižší počet členov, než je minimálny počet stanovený vo vnútroštátnom zákone – nemajú právo podať odvolanie, ako je uvedené v článku 10a smernice 85/337?

               3.

               Predpokladá ustanovenie v článku 15a smernice 96/61 (2) – že za určitých okolností má dotknutá verejnosť prístup k opravným prostriedkom pred súdom alebo iným nezávislým a nestranným orgánom ustanoveným na základe zákona s cieľom napadnúť vecnú a procesnú zákonnosť rozhodnutia – existenciu požiadavky, aby dotknutá verejnosť mala právo napadnúť rozhodnutie súdu v konaní o povolení projektu, v prípade že dotknutá verejnosť mala možnosť účasti na skúmaní otázky povolenia projektu súdom a možnosť predloženia svojich stanovísk uvedenému súdu?

               4.

               V prípade kladnej odpovede na otázku č. 3: Majú sa článok 2 ods. 14 a článok 15a smernice 96/61 vykladať v tom zmysle, že vo vzťahu k právu na súdne preskúmanie môžu byť formulované vnútroštátne požiadavky s tým výsledkom, že lokálne združenia ochrany prírody – ktoré majú právo zúčastňovať sa procesov environmentálneho rozhodovania týkajúcich sa projektov, ktoré môžu mať významné vplyvy na životné prostredie v oblasti, kde združenie pôsobí, vzhľadom na nižší počet členov, než je minimálny počet stanovený vo vnútroštátnom zákone – nemajú právo podať odvolanie, ako je uvedené v článku 15a smernice 96/61?

      (1)  Smernica Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (Ú. v. ES L 175, s. 40; Mim. vyd. 15/001, s. 248).

      (2)  Smernica Rady 96/61/ES z 24. septembra 1996 o integrovanej prevencii a kontrole znečisťovania životného prostredia (Ú. v. ES L 257, s. 26; Mim. vyd. 15/003, s. 80).


title: Vec C-90/14: Uznesenie Súdneho dvora (šiesta komora) z 8. júla 2015 (návrh na začatie prejudiciálneho konania, ktorý podal Juzgado de Primera Instancia e Instrucción no 1 de Miranda de Ebro – Španielsko) – Banco Grupo Cajatres SA/María Mercedes Manjón Pinilla, Comunidad Hereditaria formada al fallecimiento de D. M. A. Viana Gordejuela (Návrh na začatie prejudiciálneho konania — Smernica 93/13/EHS — Zmluva uzavretá medzi podnikateľom a spotrebiteľom — Hypotekárna zmluva — Ustanovenie o úrokoch z omeškania — Doložka o predčasnom splatení — Konanie o výkone hypotekárneho záložného práva — Zníženie sumy úrokov — Právomoc vnútroštátneho súdu)

text:
               28.9.2015

               SK

               Úradný vestník Európskej únie

               C 320/5

         Uznesenie Súdneho dvora (šiesta komora) z 8. júla 2015 (návrh na začatie prejudiciálneho konania, ktorý podal Juzgado de Primera Instancia e Instrucción no 1 de Miranda de Ebro – Španielsko) – Banco Grupo Cajatres SA/María Mercedes Manjón Pinilla, Comunidad Hereditaria formada al fallecimiento de D. M. A. Viana Gordejuela
   (Vec C-90/14) (1)

   ((Návrh na začatie prejudiciálneho konania - Smernica 93/13/EHS - Zmluva uzavretá medzi podnikateľom a spotrebiteľom - Hypotekárna zmluva - Ustanovenie o úrokoch z omeškania - Doložka o predčasnom splatení - Konanie o výkone hypotekárneho záložného práva - Zníženie sumy úrokov - Právomoc vnútroštátneho súdu))
   (2015/C 320/06)
   Jazyk konania: španielčina

      Vnútroštátny súd, ktorý podal návrh na začatie prejudiciálneho konania

   Juzgado de Primera Instancia e Instrucción no 1 de Miranda de Ebro

      Účastníci konania

      Žalobkyňa: Banco Grupo Cajatres SA

      Žalovaní: María Mercedes Manjón Pinilla, Comunidad Hereditaria formada al fallecimiento de D. M. A. Viana Gordejuela

      Výrok

               1.

               Články 3 ods. 1, 4 ods. 1, 6 ods. 1 a 7 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách sa majú vykladať v tom zmysle, že posúdenie zneužívajúcej povahy podmienok zmluvy podľa tejto smernice vnútroštátnym súdom mu ukladá povinnosť zohľadniť charakter tovarov a služieb, ktoré sú predmetom dotknutej zmluvy poukázaním na všetky súvisiace okolnosti ku dňu uzavretia zmluvy.

               2.

               Články 6 ods. 1 a 7 ods. 1 smernice 93/13 sa majú vykladať v tom zmysle, že nebránia tomu, aby vnútroštátne ustanovenia stanovili zníženie úrokov z omeškania v rámci zmluvy o hypotekárnom úvere, pokiaľ uvedené vnútroštátne ustanovenia:

                           —

                           sa netýkajú posúdenia zo strany súdu, ktorý prejednáva návrh na výkon rozhodnutia týkajúceho sa hypotéky, a ktorý rozhodne o „zneužívajúcej“ povahe ustanovenia o úrokoch z omeškania, a

                           —

                           nepredstavujú prekážku, aby súd uvedené ustanovenie zrušil, pokiaľ konštatuje jeho „zneužívajúcu“ povahu v zmysle článku 3 ods. 1 uvedenej smernice.

      (1)  Ú. v. EÚ C 151, 19.5.2014.


title: Vec T-271/17: Žaloba podaná 8. mája 2017 – Spoločný podnik Čisté nebo 2/Revoind Industriale

text:
               17.7.2017

               SK

               Úradný vestník Európskej únie

               C 231/34

         Žaloba podaná 8. mája 2017 – Spoločný podnik Čisté nebo 2/Revoind Industriale
   (Vec T-271/17)
   (2017/C 231/42)
   Jazyk konania: angličtina

      Účastníci konania

      Žalobca: Spoločný podnik Čisté nebo 2 (SPČN) (v zastúpení: B. Mastantuono, splnomocnený zástupca a M. Velardo, lawyer)

      Žalovaná: Revoind Industriale Srl (Oricola, Taliansko)

      Návrhy

   Žalobca navrhuje, aby Všeobecný súd:

               —

               uložil žalovanej, aby uhradila SPČN sumu 189 128,26 eura v súvislosti s partnerskou dohodou o subvenciách č. 632456 „WITTINESS-WindTunnel Tests on an Innovative regional A/C for Noise assessment“, zvýšenej o sumu 979,32 eura z titulu úrokov z omeškania vypočítaných v sadzbe 3,5 % za obdobie od 7. februára 2017 do 1. apríla 2017,

               —

               uložil žalovanej, aby uhradila sumu 18,14 eura denne ako úroky za obdobie od 2. apríla 2017 do dátumu úplného splatenia dlhu, a

               —

               uložil žalovanej povinnosť nahradiť trovy tohto konania.

      Dôvody a hlavné tvrdenia

   Na podporu svojej žaloby žalobca uvádza nasledujúci žalobný dôvod.
   Žalobca tvrdí, že žalovaná nesplnila svoje zmluvné povinnosti tým, že nezrealizovala projekt WITTINESS a neposkytla SPČN príslušné správy a výsledky podľa článku II.2 prílohy II dohody o subvenciách.
   Žalovaná navyše nevykonala prácu, ktorá mala byť vykonaná v zmysle prílohy I dohody o subvenciách, čím porušila svoje povinnosti podľa článku II.3 písm. a), e) a h) prílohy II dohody o subvenciách.
   V dôsledku toho žalobca ukončil dohodu o subvenciách na základe článku II.38 jej prílohy II a vystavil oznámenie o dlhu týkajúce sa prefinancovania 189 128,26 eura už vyplatených koordinátorom žalovanej v súlade s uvedenou dohodou o subvenciách. Prefinancovanie nepochybne ostáva vlastníctvom žalobcu až do poslednej platby.
   Skutkové okolnosti z ktorých vyplýva záväzok Revoind Industriale S.r.l. ako príjemcu podľa dohody o subvenciách sú v prejednávanej veci vo veľkom rozsahu nesporné a námietky žalovanej sú všeobecné, neúplné a chýba im akýkoľvek skutkový základ, takže sa javia ako úplne nepodložené.
   V dôsledku toho je žalobca oprávnený požadovať vrátenie a nahradenie súm vyplatených žalovanej z dôvodu prefinancovania, zvýšených o úroky z omeškania.


title: Vec C-44/15: Rozsudok Súdneho dvora (deviata komora) z 26. novembra 2015 (návrh na začatie prejudiciálneho konania, ktorý podal Bundesfinanzhof – Nemecko) – Hauptzollamt Frankfurt am Main/Duval GmbH & Co. KG (Návrh na začatie prejudiciálneho konania — Colná únia a spoločný colný sadzobník — Colné zaradenie — Kombinovaná nomenklatúra — Položka 9025 — Pojem „teplomer“ — Indikátory vystavenia vopred určenej reakčnej teplote na jedno použitie)

text:
               1.2.2016

               SK

               Úradný vestník Európskej únie

               C 38/10

         Rozsudok Súdneho dvora (deviata komora) z 26. novembra 2015 (návrh na začatie prejudiciálneho konania, ktorý podal Bundesfinanzhof – Nemecko) – Hauptzollamt Frankfurt am Main/Duval GmbH & Co. KG
   (Vec C-44/15) (1)

   ((Návrh na začatie prejudiciálneho konania - Colná únia a spoločný colný sadzobník - Colné zaradenie - Kombinovaná nomenklatúra - Položka 9025 - Pojem „teplomer“ - Indikátory vystavenia vopred určenej reakčnej teplote na jedno použitie))
   (2016/C 038/13)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundesfinanzhof

      Účastníci konania pred vnútroštátnym súdom

      Žalobca: Hauptzollamt Frankfurt am Main

      Žalovaná: Duval GmbH & Co. KG

      Výrok rozsudku

   Položka 9025 kombinovanej nomenklatúry uvedená v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmeneného a doplneného nariadením Komisie (ES) č. 1549/2006 zo 17. októbra 2006, sa má vykladať v tom zmysle, že zahŕňa papierové indikátory teploty okolia prípadne potiahnuté plastovou fóliou, ktoré tak ako výrobky, o ktoré ide v prejednávanom prípade, prostredníctvom nezvratnej zmeny farby a bez možnosti následného opätovného použitia ukazujú, či sa dosiahla jedna alebo viacej prahových teplôt.

      (1)  Ú. v. EÚ C 127, 20.4.2015.


title: Vec C–213/04: Návrh na začatie konania o prejudiciálnej otázke podaný uznesením Oberster Gerichtshof zo dňa 29. apríla 2004 vo veci Ewald Burtscher proti Josef Stauderer

text:
               24.7.2004

               SK

               Úradný vestník Európskej únie

               C 190/6

         Návrh na začatie konania o prejudiciálnej otázke podaný uznesením Oberster Gerichtshof zo dňa 29. apríla 2004 vo veci Ewald Burtscher proti Josef Stauderer
   (Vec C–213/04)
   (2004/C 190/10)
   Oberster Gerichtshof (Rakúsko) uznesením z 29. apríla 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci Ewald Burtscher proti Josef Stauderer, ktorý bol doručený Kancelárii Súdneho dvora dňa 19. mája 2004.
   Oberster Gerichtshof žiada Súdny dvor, aby rozhodol o nasledujúcej otázke:
   Má sa článok 56 ES vykladať tak, že tento bráni vnútroštátnej úprave (Vorarlberger Grundverkehrgesetz — zákon spolkovej krajiny Vorarlberg o prevodoch pozemkov) podľa ktorej v prípade nadobudnutia pozemku na základe právneho úkonu, ktoré nevyžaduje povolenie pozemkového úradu, spôsobuje vyhlásenie podané nadobúdateľom nehnuteľnosti po uplynutí lehoty o tom, že je pozemok zastavaný, že nadobudnutie nie je na rekreačný účel a že nadobúdateľ je rakúskym občanom alebo má rovnoprávne postavenie s rakúskym občanom, spätnú neplatnosť právneho úkonu?


title: Vec T-633/16: Žaloba podaná 6. septembra 2016 – Bilde/Parlament

text:
               17.10.2016

               SK

               Úradný vestník Európskej únie

               C 383/27

         Žaloba podaná 6. septembra 2016 – Bilde/Parlament
   (Vec T-633/16)
   (2016/C 383/36)
   Jazyk konania: francúzština

      Účastníci konania

      Žalobkyňa: Dominique Bilde (Lagarde, Francúzsko) (v zastúpení: G. Sauveur, avocat)

      Žalovaný: Európsky parlament

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie generálneho tajomníka Európskeho parlamentu z 23. júna 2016 oznámené 6. júla 2016, podľa ktorého „suma 40 320 eur bola neoprávnene vyplatená v prospech pani Dominique BILDE“ a ktoré nariaďuje príslušnému platiteľovi a účtovníkovi inštitúcie vymáhať túto sumu,

               —

               zrušil tiež oznámenie a vykonávacie opatrenia už citovaného rozhodnutia uvedené v listoch Generálneho riaditeľa pre financie z 30. júna a júla 2016, ref. č. D 201921 a D 312551 a

               —

               zrušil oznámenie o dlhu č. 2016-889 podpísané tým istým Generálnym riaditeľom pre financie z 29. júna 2016,

               —

               priznal žalobkyni sumu 20 000 eur ako náhradu nemajetkovej ujmy vyplývajúcej z nedôvodných obvinení vyslovených pred skončením vyšetrovania, zásahu do jej dobej povesti a závažných ťažkostí spôsobených napadnutým rozhodnutím v jej súkromnom a politickom živote,

               —

               priznal žalobkyni tiež sumu 15 000 eur z titulu náhrady trov konania súvisiacich s odmenou pre svojich poradcov, prípravu tejto žaloby, nákladov na vyhotovenie kópií tejto žaloby a priložených príloh a uložil povinnosť zaplatiť túto sumu Európskemu parlamentu,

               —

               uložil Európskemu parlamentu povinnosť nahradiť všetky trovy konania,

               —

               subsidiárne pre prípad, ak by Všeobecný súd nebol presvedčený o relevantnosti a dôveryhodnosti právnych a skutkových dôvodov vznesených žalobkyňou v záujme riadneho výkonu spravodlivosti a s ohľadom na jednoznačnú súvislosť medzi údajnými skutkami, o ktoré sa opiera napadnuté rozhodnutie, a skutočnosťami, ktoré boli predmetom sankčného vyšetrovania začatého predsedom Európskeho parlamentu:

                           —

                           prerušil konanie do vydania konečného rozhodnutia francúzskeho súdu s právnou silou rozhodnutej veci, ktorý rozhoduje o podaní predsedu Európskeho parlamentu,

                           —

                           v dôsledku toho nariadil odklad výkonu napadnutého rozhodnutia až do skončenia konania.

      Dôvody a hlavné tvrdenia

   Na podporu svojej žaloby žalobkyňa uvádza jedenásť žalobných dôvodov, ktoré sú z prevažnej časti zhodné alebo podobné s dôvodmi vznesenými v rámci veci T-624/16, Gollnisch/Parlament.


title: Vec C-104/16 P: Odvolanie podané 19. februára 2016: Rada Európskej únie proti rozsudku Všeobecného súdu (ôsma komora) z 10. decembra 2015 vo veci T-512/12, Front Polisario/Rada

text:
               29.3.2016

               SK

               Úradný vestník Európskej únie

               C 111/17

         Odvolanie podané 19. februára 2016: Rada Európskej únie proti rozsudku Všeobecného súdu (ôsma komora) z 10. decembra 2015 vo veci T-512/12, Front Polisario/Rada
   (Vec C-104/16 P)
   (2016/C 111/20)
   Jazyk konania: francúzština

      Účastníci konania

      Odvolateľka: Rada Európskej únie (v zastúpení: A. de Elera-San Miguel Hurtado, a A. Westerhof Löfflerová, splnomocnení zástupcovia)

      Ďalší účastníci konania: Front populaire pour la libération de la saguia-el-hamra et du rio de oro (Front Polisario), Európska komisia

      Návrhy odvolateľky

               —

               zrušiť rozsudok Všeobecného súdu vo veci T-512/12,

               —

               rozhodnúť s konečnou platnosťou o otázkach, ktoré sú predmetom tohto odvolania, zamietnuť žalobu o neplatnosť Front Polisario (ďalej len „žalobkyňa“) podanú proti napadnutému aktu a

               —

               zaviazať žalobkyňu na náhradu trov konania, ktoré vznikli Rade v prvostupňovom a odvolacom konaní.

      Odvolacie dôvody a hlavné tvrdenia

   Na podporu svojho odvolania Rada predkladá niekoľko dôvodov založených na nesprávnom právnom posúdení.
   Po prvé, Rada sa domnieva, že Všeobecný súd sa dopustil nesprávneho právneho posúdenia tým, že dospel k záveru, že žalobkyňa je aktívne legitimovaná na súde Európskej únie.
   Po druhé, tvrdí, že Všeobecný súd sa dopustil nesprávneho právneho posúdenia tým, že dospel k záveru, že žalobkyňa je priamo a osobne dotknutá zrušeným rozhodnutím.
   Po tretie, vytýka Všeobecnému súdu, že sa dopustil nesprávneho právneho posúdenia tým, že zrušenie rozhodnutia založil na dôvode, ktorý žalobkyňa neuplatňovala a proti ktorému Rada nemala možnosť brániť sa.
   Po štvrté, Rada vytýka Všeobecnému súdu, že sa dopustil nesprávneho právneho posúdenia tým, že dospel k záveru, že Rada bola pred prijatím zrušeného rozhodnutia povinná preskúmať možný dopad činností týkajúcich výroby produktov, na ktoré sa vzťahuje Dohoda uzatvorená zrušeným rozhodnutím, na ľudské práva obyvateľov Západnej Sahary.
   Po piate, Všeobecný súd sa dopustil nesprávneho právneho posúdenia tým, že dospel k záveru, že Rada bola pred prijatím zrušeného rozhodnutia povinná preskúmať, že nič nenasvedčuje tomu, že by podľa Dohody uzatvorenej zrušeným rozhodnutím mohli byť prírodné zdroje Západnej Sahary, ktoré sú pod marockou kontrolou, využívané na úkor jej obyvateľov a mohli zasahovať do ich základných práv.
   Napokon Rada uvádza, že Všeobecný súd sa dopustil nesprávneho právneho posúdenia tým, že čiastočne zrušil napadnuté rozhodnutie, čo viedlo k zmene jeho podstaty.


title: Vec F-103/06: Žaloba podaná 4. septembra 2006 – Blank a i./Komisia

text:
               28.10.2006

               SK

               Úradný vestník Európskej únie

               C 261/35

         Žaloba podaná 4. septembra 2006 – Blank a i./Komisia
   (Vec F-103/06)
   (2006/C 261/72)
   Jazyk konania: francúzština
   Účastníci konania

      Žalobcovia: Klaus Blank (St. Stevens-Woluwe, Belgicko) a iní (v zastúpení: S. Rodrigues a C. Bernard-Glanz, advokáti)

      Žalovaná: Komisia Európskych spoločenstiev
   Návrhy žalobcov

               —

               zrušiť rozhodnutia menovacieho orgánu o odmietnutí zapísať žalobcov na zoznam úradníkov povýšených do platovej triedy A*10 v rámci povyšovania za rok 2005 tak, ako implicitne vyplývajú zo Správneho oznámenia č. 85-2005 z 23. novembra 2005,

               —

               oboznámiť menovací orgán s účinkami zrušenia napadnutých rozhodnutí a najmä so zmenou platovej triedy žalobcov v závislosti od konkrétneho prípadu na platovú triedu A*10 s retroaktívnym účinkom od 1. marca 2005,

               —

               subsidiárne pokiaľ ide o jedného zo žalobcov na jednej strane nariadiť žalovanej, aby uznala žalobcu za spôsobilého na povýšenie do platovej triedy A*10 v rámci jeho nasledujúceho povyšovania, a na druhej strane ju zaviazať nahradiť ujmu, ktorú tento žalobca utrpel v dôsledku skutočnosti, že nebol povýšený do platovej triedy A*10 od 1. marca 2005,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Na podporu svojich žalôb žalobcovia uvádzajú dôvody veľmi podobné dôvodom uvádzaným vo veci F-45/06 (1).

      (1)  Ú. v. EÚ C 143, 17.6.2006, s. 39.


title: Vec T-207/13: Rozsudok Všeobecného súdu z  24. júna 2014 – 1872 Holdings/ÚHVT – Havana Club International (THE SPIRIT OF CUBA) ( „Ochranná známka Spoločenstva — Konanie o vyhlásenie neplatnosti — Slovná ochranná známka Spoločenstva THE SPIRIT OF CUBA — Absolútny dôvod zamietnutia — Opisný charakter — Článok 7 ods. 1 písm. c) nariadenia (ES) č. 207/2009“ )

text:
               4.8.2014

               SK

               Úradný vestník Európskej únie

               C 253/27

         Rozsudok Všeobecného súdu z 24. júna 2014 – 1872 Holdings/ÚHVT – Havana Club International (THE SPIRIT OF CUBA)
   (Vec T-207/13) (1)

   ((„Ochranná známka Spoločenstva - Konanie o vyhlásenie neplatnosti - Slovná ochranná známka Spoločenstva THE SPIRIT OF CUBA - Absolútny dôvod zamietnutia - Opisný charakter - Článok 7 ods. 1 písm. c) nariadenia (ES) č. 207/2009“))
   2014/C 253/39
   Jazyk konania: angličtina

      Účastníci konania

      Žalobkyňa: 1872 Holdings vof (Amsterdam, Holandsko) (v zastúpení: M. Antoine-Lalance, avocat)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: V. Melgar, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Havana Club International, SA (Havana, Kuba) (v zastúpení: M. Pomares Caballero, avocat)

      Predmet veci

   Žaloba podaná proti rozhodnutiu prvého odvolacieho senátu ÚHVT z 31. januára 2011 (vec R 684/2012-1) týkajúcemu sa konania o vyhlásenie neplatnosti medzi Havana Club International SA a 1872 Holdings vof

      Výrok rozsudku

               1.

               Žaloba sa zamieta.

               2.

               1872 Holdings vof je povinná nahradiť trovy konania.

      (1)  Ú. v. EÚ C 171, 15.6.2013.


title: Vec T-360/08: Uznesenie Súdu prvého stupňa z  31. marca 2009 — Španielsko/Komisia ( Žaloba o neplatnosť — Späťvzatie napadnutého aktu — Zastavenie konania )

text:
               20.6.2009

               SK

               Úradný vestník Európskej únie

               C 141/42

         Uznesenie Súdu prvého stupňa z 31. marca 2009 — Španielsko/Komisia
   (Vec T-360/08) (1)

   („Žaloba o neplatnosť - Späťvzatie napadnutého aktu - Zastavenie konania“)
   2009/C 141/89
   Jazyk konania: španielčina

      Účastníci konania

      Žalobca: Španielske kráľovstvo (v zastúpení: J. Rodríguez Cárcamo, splnomocnený zástupca)

      Žalovaná: Komisia Európskych spoločenstiev (v zastúpení: A. Steiblytė a S. Pardo Quintillán, splnomocnení zástupcovia)

      Predmet veci

   Žaloba o neplatnosť rozhodnutia Komisie K(2008) 3247 z 25. júna 2008, ktorým sa znižuje výška pomoci z Kohézneho fondu skupine projektov č. 2001.ES.16.C.P.E.036 (sanácia severného hydrografického povodia [Cuenca Hidrográfica del Norte] v Galícii–2001), ktorá bola pôvodne poskytnutá rozhodnutím K(2001) 4084 z 20. decembra 2001

      Výrok uznesenia

               1.

               Konanie sa zastavuje.

               2.

               Komisia znáša svoje trovy konania, ako aj trovy konania Španielskeho kráľovstva.

      (1)  Ú. v. EÚ C 272, 25.10.2008.


title: Vec T-297/13: Rozsudok Všeobecného súdu zo 16. októbra 2014 – Junited Autoglas Deutschland/ÚHVT – Belron Hungary (United Autoglas) (Ochranná známka Spoločenstva — Námietkové konanie — Prihláška slovnej ochrannej známky Spoločenstva United Autoglas — Skoršia národná obrazová ochranná známka AUTOGLASS — Relatívny dôvod zamietnutia — Pravdepodobnosť zámeny — Článok 8 ods. 1 písm. b) nariadenia (ES) č. 207/2009)

text:
               24.11.2014

               SK

               Úradný vestník Európskej únie

               C 421/37

         Rozsudok Všeobecného súdu zo 16. októbra 2014 – Junited Autoglas Deutschland/ÚHVT – Belron Hungary (United Autoglas)
   (Vec T-297/13) (1)

   ((Ochranná známka Spoločenstva - Námietkové konanie - Prihláška slovnej ochrannej známky Spoločenstva United Autoglas - Skoršia národná obrazová ochranná známka AUTOGLASS - Relatívny dôvod zamietnutia - Pravdepodobnosť zámeny - Článok 8 ods. 1 písm. b) nariadenia (ES) č. 207/2009))
   2014/C 421/51
   Jazyk konania: angličtina

      Účastníci konania

      Žalobkyňa: Junited Autoglas Deutschland GmbH & Co. KG (Kolín, Nemecko) (v zastúpení: C. Weil, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: M. Rajh a J. Crespo Carrillo, splnomocnení zástupcovia)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Belron Hungary Kft – Zug Branch (Zug, Švajčiarsko) (v zastúpení: L. Christy, advokát)

      Predmet veci

   Žaloba podaná proti rozhodnutiu druhého odvolacieho senátu ÚHVT z 3. apríla 2013 (vec R 206/2012-2) týkajúcemu sa námietkového konania medzi Belron Hungary Kft – Zug Branch a Junited Autoglas Deutschland GmbH & Co. KG

      Výrok rozsudku

               1.

               Žaloba sa zamieta.

               2.

               Junited Autoglas Deutschland GmbH & Co. KG je povinná nahradiť trovy konania.

      (1)  Ú. v. EÚ C 215, 27.7.2013.


title: Vec T-304/15: Žaloba podaná 1. júna 2015 – Abdulkarim/Rada

text:
               27.7.2015

               SK

               Úradný vestník Európskej únie

               C 245/46

         Žaloba podaná 1. júna 2015 – Abdulkarim/Rada
   (Vec T-304/15)
   (2015/C 245/56)
   Jazyk konania: francúzština

      Účastníci konania

      Žalobca: Mohamed Wael Abdulkarim (Dubaj, Spojené arabské emiráty) (v zastúpení: J.-P. Buyle a L. Cloquet, advokáti)

      Žalovaná: Rada Európskej únie

      Návrhy

   Žalobca navrhuje, aby Všeobecný súd:

               —

               zrušil vykonávacie nariadenie Rady (EÚ) č. 2015/375 zo 6. marca 2015, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii, v rozsahu, v akom sa týka žalobcu,

               —

               zrušil vykonávacie rozhodnutie Rady (SZBP) 2015/383 zo 6. marca 2015, ktorým sa vykonáva rozhodnutie 2013/255/SZBP o reštriktívnych opatreniach voči Sýrii, v rozsahu, v akom sa týka žalobcu,

               —

               uložil Rade povinnosť nahradiť trovy konania vrátane trov konania žalobcu.

      Dôvody a hlavné tvrdenia

   Na podporu svojej žaloby žalobca uvádza šesť žalobných dôvodov, ktoré sú v zásade rovnaké alebo podobné ako žalobné dôvody vo veci T-303/15, Barqawi/Rada.


title: Vec C-311/11 P: Rozsudok Súdneho dvora (piata komora) z  12. júla 2012 — Smart Technologies ULC/Úrad pre harmonizáciu vnútorného trhu (ochranné známky a vzory) [Odvolanie — Ochranná známka Spoločenstva — Nariadenie (ES) č. 40/94 — Článok 7 ods. 1 písm. b) — Slovná ochranná známka WIR MACHEN DAS BESONDERE EINFACH — Ochranná známka pozostávajúca z reklamného sloganu — Rozlišovacia spôsobilosť — Zamietnutie zápisu]

text:
               22.9.2012

               SK

               Úradný vestník Európskej únie

               C 287/15

         Rozsudok Súdneho dvora (piata komora) z 12. júla 2012 — Smart Technologies ULC/Úrad pre harmonizáciu vnútorného trhu (ochranné známky a vzory)
   (Vec C-311/11 P) (1)

   (Odvolanie - Ochranná známka Spoločenstva - Nariadenie (ES) č. 40/94 - Článok 7 ods. 1 písm. b) - Slovná ochranná známka WIR MACHEN DAS BESONDERE EINFACH - Ochranná známka pozostávajúca z reklamného sloganu - Rozlišovacia spôsobilosť - Zamietnutie zápisu)
   2012/C 287/26
   Jazyk konania: angličtina

      Účastníci konania

      Odvolateľka: Smart Technologies ULC (v zastúpení: M. Edenborough, QC, T. Elias, barrister)

      Ďalší účastník konania: Úrad pre harmonizáciu vnútorného trhu (ochranné známky a vzory) (v zastúpení: J. Crespo Carrillo, splnomocnený zástupca)

      Predmet veci

   Odvolanie podané proti rozsudku Všeobecného súdu (druhá komora) z 13. apríla 2011, Smart Technologies/ÚHVT (T-523/09), ktorým Všeobecný súd zamietol žalobu o neplatnosť rozhodnutia R 554/2009-2 druhého odvolacieho senátu Úradu pre harmonizáciu vnútorného trhu (ÚHVT) z 29. septembra 2009 o zamietnutí odvolania proti rozhodnutiu prieskumového pracovníka, ktorý zamietol zápis slovnej ochrannej známky „WIR MACHEN DAS BESONDERE EINFACH“ pre výrobky zaradené do triedy 9

      Výrok rozsudku

               1.

               Odvolanie sa zamieta.

               2.

               Spoločnosť Smart Technologies ULC je povinná nahradiť trovy konania.

      (1)  Ú. v. EÚ C 269, 10.9.2011.


title: Vec T-377/13: Rozsudok Všeobecného súdu z 9. marca 2015 – ultra air/ÚHVT – Donaldson Filtration Deutschland (ultra.air ultrafilter) („Ochranná známka Spoločenstva — Konanie o vyhlásenie neplatnosti — Slovná ochranná známka Spoločenstva ultra.air ultrafilter — Absolútny dôvod zamietnutia — Opisný charakter — Článok 7 ods. 1 písm. c) nariadenia (ES) č. 207/2009 — Článok 52 ods. 1 písm. a) nariadenia č. 207/2009“)

text:
               27.4.2015

               SK

               Úradný vestník Európskej únie

               C 138/46

         Rozsudok Všeobecného súdu z 9. marca 2015 – ultra air/ÚHVT – Donaldson Filtration Deutschland (ultra.air ultrafilter)
   (Vec T-377/13) (1)

   ((„Ochranná známka Spoločenstva - Konanie o vyhlásenie neplatnosti - Slovná ochranná známka Spoločenstva ultra.air ultrafilter - Absolútny dôvod zamietnutia - Opisný charakter - Článok 7 ods. 1 písm. c) nariadenia (ES) č. 207/2009 - Článok 52 ods. 1 písm. a) nariadenia č. 207/2009“))
   (2015/C 138/60)
   Jazyk konania: nemčina

      Účastníci konania

      Žalobkyňa: ultra air GmbH (Hilden, Nemecko) (v zastúpení: C. König, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: G. Schneider, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Donaldson Filtration Deutschland GmbH (Haan, Nemecko) (v zastúpení: N. Siebertz, M. Teworte-Vey a A. Renvert, advokáti)

      Predmet veci

   Žaloba podaná proti rozhodnutiu štvrtého odvolacieho senátu ÚHVT zo 6. mája 2013 (vec R 1100/2011-4) týkajúcemu sa konania o vyhlásenie neplatnosti medzi Donaldson Filtration Deutschland GmbH a ultra air GmbH

      Výrok rozsudku

               1.

               Rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) zo 6. mája 2013 (vec R 1100/2011-4) sa zrušuje v rozsahu, v akom sa týka ovládacích zariadení s časovým spínačom.

               2.

               Vo zvyšnej časti sa žaloba zamieta.

               3.

               Ultra air GmbH znáša svoje vlastné trovy konania a je povinná nahradiť trovy konania vynaložené ÚHVT a spoločnosťou Donaldson Filtration Deutschland GmbH.

      (1)  Ú. v. EÚ C 260, 7.9.2013.


title: Vec T-530/14: Rozsudok Všeobecného súdu z 9. septembra 2015 – Verein StHD/ÚHVT (Zobrazenie čiernej stuhy) („Ochranná známka Spoločenstva — Prihláška obrazovej ochrannej známky Spoločenstva vyobrazujúcej čiernu stuhu — Absolútny dôvod zamietnutia — Nedostatok rozlišovacej spôsobilosti — Článok 7 ods. 1 písm. b) nariadenia (ES) č. 207/2009“)

text:
               19.10.2015

               SK

               Úradný vestník Európskej únie

               C 346/28

         Rozsudok Všeobecného súdu z 9. septembra 2015 – Verein StHD/ÚHVT (Zobrazenie čiernej stuhy)
   (Vec T-530/14) (1)

   ((„Ochranná známka Spoločenstva - Prihláška obrazovej ochrannej známky Spoločenstva vyobrazujúcej čiernu stuhu - Absolútny dôvod zamietnutia - Nedostatok rozlišovacej spôsobilosti - Článok 7 ods. 1 písm. b) nariadenia (ES) č. 207/2009“))
   (2015/C 346/33)
   Jazyk konania: nemčina

      Účastníci konania

      Žalobkyňa: Verein Sterbehilfe Deutschland (Verein StHD) (Zürich, Švajčiarsko) (v zastúpení: P. Brauns, avocat)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: M. Fischer, splnomocnený zástupca)

      Predmet veci

   Žaloba podaná proti rozhodnutiu štvrtého odvolacieho senátu ÚHVT z 5. mája 2014 (vec R 1940/2013-4) týkajúcemu sa prihlášky obrazového označenia vyobrazujúceho čiernu stuhu ako ochrannej známky Spoločenstva

      Výrok rozsudku

               1.

               Žaloba sa zamieta.

               2.

               Verein Sterbehilfe Deutschland (Verein StHD) je povinná nahradiť trovy konania.

      (1)  Ú. v. EÚ C 303, 8.9.2014.


title: Vec F-76/11: Žaloba podaná 1. augusta 2011 — ZZ/Európska komisia

text:
               29.10.2011

               SK

               Úradný vestník Európskej únie

               C 319/29

         Žaloba podaná 1. augusta 2011 — ZZ/Európska komisia
   (Vec F-76/11)
   2011/C 319/63
   Jazyk konania: taliančina

      Účastníci konania

      Žalobca: ZZ (v zastúpení: R. Guarino, avvocato)

      Žalovaná: Európska komisia

      Predmet a opis sporu

   Zrušenie rozhodnutia zamietajúceho žiadosť žalobcu o príspevok na expatriáciu

      Návrhy žalobcu

               —

               zrušiť rozhodnutie z 29. apríla 2011,

               —

               následne určiť, že žalobca má nárok na príspevok na expatriáciu podľa prílohy VII článku 4 Služobného poriadku úradníkov,

               —

               zaviazať žalovanú na zaplatenie tohto príspevku od 16. augusta 2010, odo dňa nástupu žalobcu do služby, vrátane úrokov z omeškania od tohto dňa do dňa skutočného zaplatenia príspevku,

               —

               zaviazať žalovanú na náhradu trov konania.


title: Vec F-95/14: Žaloba podaná 17. septembra 2014 – ZZ/ECB

text:
               24.11.2014

               SK

               Úradný vestník Európskej únie

               C 421/63

         Žaloba podaná 17. septembra 2014 – ZZ/ECB
   (Vec F-95/14)
   2014/C 421/93
   Jazyk konania: francúzština

      Účastníci konania

      Žalobca: ZZ (v zastúpení: L. Levi a M. Vandenbussche, advokáti)

      Žalovaná: Európska centrálna banka

      Predmet a opis sporu

   Zrušenie rozhodnutia výkonnej rady ECB o neposkytnutí dodatočného zvýšenia platu žalobcovi v roku 2014 v rámci každoročného preskúmania miezd a odmien

      Návrhy žalobcu

               —

               zrušiť rozhodnutie výkonnej rady prijaté 25. februára 2014 a oznámené zamestnancom 3. marca 2014, ktorým sa žalobcovi v roku 2014 nepriznáva dodatočné zvýšenie platu,

               —

               zrušiť rozhodnutie prijaté 1. júla 2014 a doručeného 8. júla 2014 o zamietnutí osobitného opravného prostriedku,

               —

               v prípade potreby zrušiť rozhodnutie príslušného vedúceho oddelenia/GR-H, ktorým nezvážil ani nenavrhol dodatočné zvýšenie platu žalobcu, implicitne oznámené rozhodnutím výkonnej rady z 25. februára 2014 a rozhodnutím o zamietnutí osobitného opravného prostriedku z 1. júla 2014,

               —

               uložiť povinnosť nahradiť majetkovú ujmu pozostávajúcu zo straty možnosti získania zvýšenia platu v roku 2014 vyčíslenú na 54  635 eur alebo alternatívne zo zrušenia konania vedúceho k prijatiu rozhodnutia z 25. februára 2014 a uložiť ECB povinnosť zorganizovať nové konanie týkajúce sa poskytnutia dodatočného zvýšenia platu v roku 2014,

               —

               uložiť žalovanej povinnosť nahradiť nemajetkovú ujmu vyčíslenú ex aequo et bono na 5  000 eur,

               —

               zaviazať ECB na náhradu všetkých trov konania.


title: Vec T-496/13: Rozsudok Všeobecného súdu z 11. júna 2015 – McCullough/Cedefop („Prístup k dokumentom — Nariadenie (ES) č. 1049/2001 — Dokumenty týkajúce sa zadania verejných zákaziek a uzavretia zmlúv, ktoré z nich vyplývajú — Žiadosť o vydanie dokumentov v rámci trestného konania — Odmietnutie prístupu — Výnimka týkajúca sa ochrany súkromia a osobnosti jednotlivca — Výnimka týkajúca sa ochrany rozhodovacieho procesu“)

text:
               27.7.2015

               SK

               Úradný vestník Európskej únie

               C 245/16

         Rozsudok Všeobecného súdu z 11. júna 2015 – McCullough/Cedefop
   (Vec T-496/13) (1)

   ((„Prístup k dokumentom - Nariadenie (ES) č. 1049/2001 - Dokumenty týkajúce sa zadania verejných zákaziek a uzavretia zmlúv, ktoré z nich vyplývajú - Žiadosť o vydanie dokumentov v rámci trestného konania - Odmietnutie prístupu - Výnimka týkajúca sa ochrany súkromia a osobnosti jednotlivca - Výnimka týkajúca sa ochrany rozhodovacieho procesu“))
   (2015/C 245/19)
   Jazyk konania: angličtina

      Účastníci konania

      Žalobca: Colin Boyd McCullough (Solún, Grécko) (v zastúpení: G. Matsos, advokát)

      Žalovaný: Európske stredisko pre rozvoj odborného vzdelávania (Cedefop) (v zastúpení: pôvodne C. Lettmayr, splnomocnený zástupca, neskôr M. Fuchs, splnomocnený zástupca, za právnej pomoci pôvodne E. Petritsi, advokát, neskôr E. Petritsi a E. Roussou, neskôr E. Roussou a P. Anestis, advokáti, a nakoniec P. Anestis)

      Predmet veci

   Návrh na zrušenie rozhodnutia Cedefop z 15. júla 2013, ktorým bol odmietnutý prístup k zápisnici správnej rady Cedefop, k zápisniciam z jeho kancelárie a k zápisniciam riadiacej skupiny „Knowledge Management System“, vypracovaným v období od 1. januára 2002 do 31. decembra 2005; návrh, aby bolo Cedefop nariadené predložiť požadované dokumenty a návrh na povolenie na vstup gréckym orgánom do priestoru a budov Cefedop v súlade s uplatniteľným gréckym právom na účely vyšetrovania, obhliadky priestoru a zabavenia v týchto priestoroch s cieľom získať požadované dokumenty a vyšetriť prípadné protiprávne konania, podľa článku 16 nariadenia Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (Ú. v. ES L 39, s. 1; Mim. vyd. 05/001, s. 175) a článku 1 Protokolu o výsadách a imunitách Európskej únie

      Výrok rozsudku

               1.

               Rozhodnutie Európskeho strediska pre rozvoj odborného vzdelávania (Cefedop) z 15. júla 2013, ktorým bol odmietnutý prístup k zápisnici jeho správnej rady, k zápisniciam z jeho kancelárie a k zápisniciam riadiacej skupiny „Knowledge Management System“, vypracovaným v období od 1. januára 2002 do 31. decembra 2005, sa zrušuje v rozsahu, v akom odmietol prístup k zápisniciam správnej rady a zápisniciam z kancelárie, s výnimkou prístupu k menám ich členov.

               2.

               Žaloba sa vo zvyšnej časti zamieta.

               3.

               Cedefop znáša svoje vlastné trovy konania a je povinná nahradiť tri štvrtiny trov konania, ktoré vznikli pánovi Colinovi Boyd McCulloughovi.

               4.

               Pán McCullough znáša jednu štvrtinu svojich vlastných trov konania.

      (1)  Ú. v. EÚ C 344, 23.11.2013.


title: Vec C-119/09: Návrh na začatie prejudiciálneho konania, ktorý podal Conseil d’État (Francúzsko) 1. apríla 2009 — Société fiduciaire nationale d'expertise comptable/Ministre du budget, des comptes publics et de la fonction publique

text:
               20.6.2009

               SK

               Úradný vestník Európskej únie

               C 141/28

         Návrh na začatie prejudiciálneho konania, ktorý podal Conseil d’État (Francúzsko) 1. apríla 2009 — Société fiduciaire nationale d'expertise comptable/Ministre du budget, des comptes publics et de la fonction publique
   (Vec C-119/09)
   2009/C 141/49
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Conseil d’État

      Účastníci konania pred vnútroštátnym súdom

      Žalobkyňa: Société fiduciaire nationale d’expertise comptable

      Žalovaný: Ministre du budget, des comptes publics et de la fonction publique

      Prejudiciálna otázka

   Bolo cieľom smernice Európskeho parlamentu a Rady 2006/123/ES z 12. decembra 2006 o službách na vnútornom trhu (1), aby pre v nej uvedené regulované profesie vylúčila všeobecný zákaz akejkoľvek formy obchodnej praktiky, alebo bolo jej cieľom ponechať členským štátom možnosť zachovať si všeobecné zákazy pre niektoré obchodné praktiky, akou je činnosť získavania klientov?

      (1)  Ú. v. EÚ L 376, s. 36.


title: Vec C-75/12: Uznesenie Súdneho dvora (piata komora) zo 4. júla 2012 — (návrh na začatie prejudiciálneho konania, ktorý podal Giudice di Pace di Revere — Taliansko) — trestné konanie proti Majali Abdel (Návrh na začatie prejudiciálneho konania — Neexistencia opisu skutkového rámca sporu vo veci samej — Zjavná neprípustnosť)

text:
               6.10.2012

               SK

               Úradný vestník Európskej únie

               C 303/8

         Uznesenie Súdneho dvora (piata komora) zo 4. júla 2012 — (návrh na začatie prejudiciálneho konania, ktorý podal Giudice di Pace di Revere — Taliansko) — trestné konanie proti Majali Abdel
   (Vec C-75/12) (1)

   (Návrh na začatie prejudiciálneho konania - Neexistencia opisu skutkového rámca sporu vo veci samej - Zjavná neprípustnosť)
   2012/C 303/17
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Giudice di Pace di Revere

      Účastník trestného konania pred vnútroštátnym súdom

   Majali Abdel

      Predmet veci

   Návrh na začatie prejudiciálneho konania — Giudice di Pace di Revere — Výklad článkov 2, 4, 6, 7, 8, 15 a 16 smernice Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území (Ú. v. EÚ L 348, s. 98), ako aj článku 4 ods. 3 ZEÚ — Vnútroštátna právna úprava, ktorá ukladá pokutu cudzincovi, ktorý neoprávnene vstúpil na vnútroštátne územie alebo sa na ňom neoprávnene zdržiava — Prípustnosť trestného činu neoprávneného pobytu — Možnosť nahradiť peňažný trest okamžitým vyhostením na obdobie najmenej piatich rokov alebo trestom obmedzenia slobody („permanenza domiciliare“) — Povinnosti členských štátov počas lehoty na prebratie smernice

      Výrok

   Návrh na začatie prejudiciálneho konania podaný rozhodnutím Giudice di Pace di Revere (Taliansko) z 26. januára 2012 je zjavne neprípustný.

      (1)  Ú. v. EÚ C 118, 21.4.2012.


title: Vec C-105/08: Rozsudok Súdneho dvora (prvá komora) zo 17. júna 2010 — Európska komisia/Portugalská republika (Nesplnenie povinnosti členským štátom — Slobodné poskytovanie služieb a voľný pohyb kapitálu — Články 49 ES a 56 ES a články 36 a 40 Dohody o EHP — Priame dane — Zdanenie nadobudnutých úrokov — Znevýhodnené zaobchádzanie s nerezidentmi — Dôkazné bremeno)

text:
               14.8.2010

               SK

               Úradný vestník Európskej únie

               C 221/2

         Rozsudok Súdneho dvora (prvá komora) zo 17. júna 2010 — Európska komisia/Portugalská republika
   (Vec C-105/08) (1)

   (Nesplnenie povinnosti členským štátom - Slobodné poskytovanie služieb a voľný pohyb kapitálu - Články 49 ES a 56 ES a články 36 a 40 Dohody o EHP - Priame dane - Zdanenie nadobudnutých úrokov - Znevýhodnené zaobchádzanie s nerezidentmi - Dôkazné bremeno)
   2010/C 221/02
   Jazyk konania: portugalčina

      Účastníci konania

      Žalobkyňa: Európska komisia (v zastúpení: R. Lyal a M. Afonso, splnomocnení zástupcovia)

      Žalovaná: Portugalská republika (v zastúpení: L. Inez Fernandes, J. Menezes Leitão a C. Guerra Santos, splnomocnení zástupcovia)

      Vedľajší účastník, ktorý v konaní podporuje žalovanú: Litovská republika (v zastúpení: D. Kriaučiūnas a V. Kazlauskaitė-Švenčionienė, splnomocnení zástupcovia)

      Predmet veci

   Nesplnenie povinnosti členským štátom — Porušenie článkov 49 ES a 56 ES — Rozdiel v daňovom režime úrokov zaplatených finančným inštitúciám podľa toho, či tieto inštitúcie majú alebo nemajú svoje sídlo na území Portugalska

      Výrok rozsudku

               1.

               Žaloba sa zamieta.

               2.

               Európska komisia je povinná nahradiť trovy konania.

               3.

               Litovská republika je povinná nahradiť svoje vlastné trovy konania.

      (1)  Ú. v. EÚ C 116, 9.5.2008.